پ.د.ئبراهيم سمۆ | Rojnameya Evro\nسه‌ره‌كى Authors Posts by پ.د.ئبراهيم سمۆ\nل دۆر دیدارا فازل میرانى بۆ ده‌نگێ ئه‌مریكا.. په‌یڤین و ئۆمێد..\nد. ئیبراهیم ئه‌حمه‌د سمۆ\nئاخفتن ژ چاڤكانیه‌كێ ب هێز ده‌رباره‌ى بیروباوه‌ى و ده‌سته‌واژیان وه‌ك خوه نینه، ته‌نانه‌ت زمانێ چاڤان ژى و ره‌نگه یا گرێدایى كریارێن پێشوازیكرن و مێڤانكرنێ ژى بیت ژ هێزا لاوازیێ، هه‌كه خوه وه‌سا نه‌بیت ژى، به‌لێ هۆسا دبینیت كانێ كییه د ره‌فتارێ و سروشتێ خوه دا یێ دفنبلند، هه‌ر ژ كۆچكا سه‌رۆكاتیێ ل ئیراقێ بۆ كۆچكا پۆتین و پێشوازیكرنا وى یا ساڕ و به‌یاننامه‌یا وان یا سارتر ژ سه‌ده‌ما ڤێ پێشوازیكرنا ب ڤى ره‌نگى یا كو ل ماكرۆنى كرى و سه‌رره‌قیا وى ل سه‌ر هندێ كو شه‌ڕى بكه‌ت و پشتى هینگى ببیته وێرانكرن و ژ ڤێره پێڤه دبنه نووچه‌یێن ئیراقێ.. و ب دروستى ژى كوردستانێ و چاڤه‌رێكرنا به‌یاننامه‌یا ئێكه‌تیێ پشتى دیدارا كوڕێ مامه‌ى ل پیرمام و ل وێراهه‌نێ ژى وه‌لات خرڤه‌دبن بۆ به‌رسڤدانا گه‌فێن رۆسى ل سه‌ر ئۆكرانیا، هند هێز یێن ل ڤێره و وێراهه‌نێ و ئه‌مریكا د هه‌لوه‌ستێ خوه یێ شه‌رمزار دا ژ وان روودانێن ژ پێش چه‌ند مه‌هان دبێژیت و خۆیا دكه‌ت كو هه‌كه هات و رۆسیا هێرش بكه‌ته ئۆكرانیا، دێ ل به‌رامبه‌رى وان راوه‌ستین و هێزێن مه ل وێرێ، یانكو ل سه‌ر سنوورێن ئۆكرانى ژ پێخه‌مه‌ت به‌رگریكرنێ دوهى، و د ناڤا كڤانێ نووچه‌یان دا، بایدن به‌رى ئه‌ڤ داخۆینێن دووماهیێ دگۆت كو مه بژارده‌یا چه‌كى نینه كو ل دژى رۆسیا براوه‌ستین ب بهانه‌گرتنا هندێ كو شه‌ڕێ جیهانى یێ سیێ نه‌هێته روودان شه‌رمه و فهێته و ژ وان ژى گازیا وى یا به‌رده‌وام ب ڤه‌كێشانا كارمه‌ندێن كۆچكا سپى ژ ئۆكرانیا و پشتى هینگى دووڤدا ده‌وله‌تان هه‌ر ژ بریتانیا و ئوسترالیا و كه‌نه‌دا و ده‌وله‌تێن هه‌ڤپه‌یمان د قۆلپا ناتۆ دا و هێلانا ئۆكرانیا ب تنێ بۆ رووب رووبوونه‌كا شكه‌ستنێ و سیناریۆ ژى بۆ ئێكه‌تیێ نه‌ڤێت، ل سه‌ر په‌راوێزا بریاران دمینیت كو ئه‌و ب تنێ بهێته دۆراندن. به‌لێ ئۆكرانیا ب خوه ب خوه و پشتبه‌ستن ل سه‌ر شیانێن خوه ئه‌ز هزر ناكه‌م كو دكاریت ب سه‌ركه‌فتى شه‌ڕى بكه‌ت و پۆتین یێ سه‌رگه‌رم ل سه‌ر راگه‌هاندنا شه‌ڕى و دگه‌ل دا ژى سێئالی یا قاهیم ل سه‌ر هه‌لوه‌ستێ ئه‌نجامدانێ، ده‌ملده‌ست ژ وه‌زیرێ به‌رگریێ و به‌رپرسێ موخابه‌راتان د په‌یوه‌ندیێن ده‌ره‌كى دا و شیره‌تكارێ وى یێ خوه‌جه ل ناڤا ئاسایشا نه‌ته‌وه‌یى یا رۆسى دا و ل وێراهه‌نێ یێ پێگیر ب فه‌رمانا سه‌رۆكى و هنده‌ك ژ شیره‌تكاێن نوو ل سه‌ر فه‌رمانا كوڕێ مامه‌ى، ره‌نگه ئه‌و گه‌شته وان بدۆرینیت ژ بنه‌ما و بنیات دا و دبێژم ئه‌ز یێ كورد ل ڤێره ئاكنجى و ژ چارنڤیسه‌رێ ملله‌تى دترسم كو ده‌رز بكه‌ڤنێ و ژێكڤه‌بیت و رێكنه‌كه‌ڤیت بۆ سه‌ر هه‌لبژارتنا ناڤه‌كى بۆ سه‌رۆكاتیا ئیراقێ، بۆ من نه‌خۆشه ئه‌و پرسا وه‌لاتان و حه‌زژێكرنا دهۆلێن شه‌ڕێ، دبیت كه‌سه‌ك پرسیار بكه‌ت ما چو مایێ مه د شه‌ڕێ ئۆكرانیا دچیت؟ لێ ل ڤێره گه‌لى برایان یاریى یا پێكڤه‌گرێدایه سه‌ره‌راى دووراتیا میلان ژ شه‌ڕان، به‌لێ دبیت وێرانكرن رووبده‌ن، دێ باندۆرا خوه ب سه‌ر مه‌دا ئینیت و بهایێ پترۆلێ پشتى هنیگى ناراوه‌ستیت، جار دێ بلند بیت و جار ژى دێ نزم بیت و ژ وان ژى گوهۆرین هه‌لوه‌ستان، و هه‌مى گرنگیدان دێ بۆ دووڤداچوونا شه‌ڕێ داهاتى دچن، دبیت كارتێكرنێ ل سه‌ر وان وه‌لاتان بكه‌ت یێن هێزا خوه ل ئیراقێ هه‌یین و هه‌رده‌م ئه‌م ژ دیرۆكێ فێربووینه كو پتریا شه‌ڕان گوهۆرینان د نه‌خشه‌یێن ئه‌ردى دا دكه‌ن، و دوور نینه ژى چوونا رۆسیا بۆ ناڤا شه‌ڕى دێ هاندانا توركیا بكه‌ت كو ده‌رگه‌هێ كه‌ڤن یێ ده‌وله‌تا ئۆسمان ڤه بكه‌ت و ژ وێرێ ئاریشه ده‌ستپێبكه‌نه‌ڤه، چونكو داخۆیانیێن به‌رى چه‌ند شه‌ڤه‌كان د پل بوون و هه‌مى چاڤدێر یێن به‌حس ل هه‌بوونا شه‌ره‌كێ مسۆگه‌ر دكه‌ن و ئه‌زێ ساده یێ كو خه‌وا من نه‌هێت هه‌كه گوهداریا گه‌شتێن نووچه‌یان نه‌كه‌م و مانشێتێن ده‌وله‌تێن په‌یوه‌ندیدار و ل گه‌ل ڤێ چه‌ندێ ژى، هه‌ست دكه‌م كو شه‌رێ داهاتى د به‌رژه‌وه‌ندیا مه دا نینه وه‌كو كورد، ئێدى ماكینا میدیایى یا وه‌لاتان دێ كاركه‌ت، نه‌خێر به‌لكو ماكینه‌یێن له‌شكرى ژى ل ڤێره و وێراهه‌نێ، ئه‌و ده‌ڤه‌را پڕ ژ سه‌ربازگه‌ه و گرۆپێن چه‌كدار و ب هزار و ئێك ناڤان نه‌مازه یێن ئیسلامى ژى ژ وان، و ئه‌م ژى ل ڤێره د مژوولین ب هه‌لبژارتنا سه‌رۆكى و پشتى هینگى سه‌رۆك وه‌زیران و ئه‌م ل ڤێره و هه‌ر ژ به‌رى چه‌ند رۆژه‌كان دیداره‌ك كه‌یفا مه دئینیت وه‌ختێ دگه‌هینێ و ئێكا دى مه خه‌مبار دكه‌ت ل ده‌مێ بجه دهێلین و كوڕێ مامه‌ى ژى یێ مای حه‌یریى ل به‌ر پرسا خوه یا به‌رته‌نگ ل ناڤخوه و ژ ده‌رڤه ژى یا دیاردبیت هێشتا به‌رێ هه‌میان یێ ل كۆمبوونه‌كێ ل وێراهه‌نێ و بریاردانێ هینگى و هێشتا ژى من هیڤیه‌ك هه‌یه كو دێ ب به‌یاننامه‌كێ ده‌ركه‌ڤیت بۆ به‌رژه‌وه‌ندیا گشتى نه‌كو وێ به‌یانناما كو زمانه‌كێ نه‌خۆش یێ خوه‌كوشتنێ تێدا هه‌یى و كوشتنا هه‌میان پێكڤه د ناڤا مه دا و ئه‌م ژى ناخوازین بچینه د هه‌ڤڕكیه‌كێ دا سه‌ره‌راى باوه‌ریا مه ب سه‌ركه‌فتنێ و ل گه‌ل ڤێ چه‌ندێ، فه‌ره ئه‌ڤا دووماهیێ ژى ب به‌یاننامه‌كێ دروست ده‌ربكه‌ڤیت وه‌كو حه‌زژێكرنا خه‌لكێ چاڤه‌رێ سه‌رێ چه‌ند رۆژانه، ئه‌ڤجا بلا برایێ مه (كوڕێ مامه‌ى) گوه ل مه ببیت كو ده‌لیڤه یا ل هه‌مبه‌رى ته دا كو به‌رێ خه‌لكى ژ ئۆكرانیا و شه‌ڕێ رۆسیا دووربێخى و ڤێره بكه‌ینه ئاهه‌نگ و رێوره‌سم ب كێمترین تشت كو هێژایى گۆرا مامه‌ی بیت خودێ ژێ رازى، به‌لێ یا ژبلى ئه‌ڤێ ئێكێ دێ ناڤوده‌نگیه‌كا خرابناك بۆ خوه ئینن، هه‌مى گله‌یى ژ بال خه‌لكى ڤه دكه‌ڤینه سه‌ر هه‌وه، چونكو بژاره‌یا وه ژ ناڤبه‌ینا هه‌مى سه‌ركرده‌یێن ئێكه‌تیێ و سومبۆلێن خه‌باتێ نێزیك بوویه و هه‌كه وان ژده‌ست بده‌ن باشتره ژ هندێ كو كه‌سه‌كى ژده‌ست بده‌ن نه‌كو لیسته‌كێ ژ باشترین ناڤان ل ناڤ خه‌باتا كوردى دا ژده‌ست بده‌ن ل گه‌ل هه‌وه بوون د ژیبوونێ دا و ل ڤێره رامانا من ئه‌وه كو دێ هه‌مى یا هه‌وه ئاڤاكرى دێ ژده‌ستده‌ن و یا مامه‌ى ژ په‌یوه‌ندیێن باش ئاڤاكرى و ب دروستى ژى به‌رى كو ب چه‌ندین سالان بمریت و ژ ده‌ستبده‌ن، هه‌می و به‌رى وان ژى ئه‌ز و هه‌مى كه‌سێن دلێن وان نه‌رم كو ب به‌بژاره‌كێ دیتر یێ سیێ ده‌ربكه‌ڤن و یێ حه‌زا خه‌لكى ژى ل سه‌ر هه‌یى و راگه‌هینن و باوه‌ریا مه و ده‌نگێن مه‌بده‌ستخوه‌ڤه‌بینن، دێ د ده‌نگدانا خوه‌دا بۆ هه‌وه به‌رى مه راكه‌ن و ل گه‌ل هه‌مى هه‌ڤپه‌یمان ژى ب رۆژه‌كا گه‌ش دا و ب ئاهه‌نگ ل نیڤا به‌غدایێ ده‌ربكه‌ڤین و ژ وان ژى درووشمێ كورد ل به‌غدایێ بسه‌ركه‌فتن د پرسا سه‌رۆكى دا، كو چو شه‌رمه‌ك یان فهیته‌ك تێدا نینه، ئیمزایا سۆمبۆلێ كوردان و پیرۆزیا سه‌ركرده مسعود بارزانى ل سه‌ر وێ بژاره‌یا چاڤه‌رێكرى بیت، به‌لێ و ب ڤێ چه‌ندێ و ڤان نووچه و مانشێتان دێ ل دۆر ئیراقێ په‌یڤین و ژ هینگى دێ به‌ر ب دیمه‌نێن نووچه‌یێن جیهان ڤه چین و دانا رایا خوه ب رێیا سه‌رۆكێ چاڤه‌رێكرى و یێ داهاتى ب هه‌لبژارتنا هه‌میان، نه‌خۆ ئێدى هه‌دار نامینیت و براده‌ر و په‌رله‌مان یێن ل به‌رامبه‌ر ساتێن سه‌خت د ناڤبه‌را رازه‌مه‌ندیا كوڕێ مامه‌ى ل سه‌ر وان ده‌سپێشخه‌ریێن پارتى یێن كو ل ده‌ف من ب خوه پتر ده‌رفه‌ت و نه‌رماتى تێدا هه‌نه ژ پارتى و مسعود بارزانى ب خوه كو وئه‌و ژى په‌نابرن بۆ به‌ربژاره‌كێ سیێ و ئه‌ڤ پرسه بدووماهى بهێت، ئه‌ز بخوه ب ساده‌یى ڤه دبێژم مرۆڤ شه‌رم ژ خوه دكه‌ت ژ ئه‌وا به‌رهه‌م سالح دكه‌ت ب وێ ركمانیا و ل سه‌ر ڤى پۆستى، چونكو كه‌سێ ساده ژى دزانیت كو یێ ل به‌رامبه‌رى وى هه‌بوونا وى ب دلى نینه ل وێ درێ، واته هه‌ر جهه‌كێ بیت ده‌ستبه‌ردانێ بكه‌ت یان خوه ڤه‌كێشیت و زیانێ نه‌گه‌هینیت و یێن دیتر نه‌هێلیته د به‌رپرسیاریێ دا، پتر رژدیێ دكه‌ن، نه‌خێر و هزار جاران نه‌خێر بۆ پۆسته‌كى كو ب ڤى ره‌نگى بهێت و هزار جارا نه‌خێر بۆ حزبه‌كا كه‌ڤنار مامه‌ى سه‌ركێشیا وێ كریه و دزانیت كو یێ ل به‌رامبه‌رى وى یێ ل سه‌ر حه‌قیێ و ل گه‌ل ڤێ چه‌ندێ دمینیت رژد ل سه‌ر ركیا خوه، من د ڤێ گۆتارێ دا بزاڤ كر چه‌نده‌كێ ده‌ربكه‌ڤمه لایه‌نێ دى ژ ئاریشه‌یێن ده‌وله‌تان و ل دووماهیێ من خوه دیت ل سه‌ر ڤێ مژارا دیالۆكێ د ناڤبه‌را كوردان دا و ئه‌ز یێ كورد خه‌ما من پرسا كوردانه و ب رێككه‌فتنا كوردان، وه‌كو چو دى بهێته روودان بلا بهێته روودان، گرنگ ئه‌وه گه‌لێ كورد و سه‌ركرده‌یێن وى ببینم یێن ب تفاقن و درووسمێ (كوردستان یان نه‌مان) راكرینه، ئه‌م هه‌مى چاڤه‌رێ رێككه‌فتنا هه‌وه‌ینه، و ئه‌م هه‌مى ژى قه‌بارێ وێ ده‌رزێ دزانین یا د ناڤبه‌را مه دا په‌یدابوویى دێ لاوزیا مه زێده‌تر لێكه‌ت، و هێزێن یێن دن ل سه‌ر مه مه‌زنتر لێكه‌ت چونكو ئه‌م نه دئێكگرتی و رێككه‌فتینه ل سه‌ر هه‌لوه‌سته‌كێ ئێكگرتى و كاركرن ل سه‌ر ئێك هه‌لوه‌ست ئه‌ركه ل سه‌ر هه‌مى پشكداران ل سه‌ر هه‌لوه‌ستێن سیاسى و خۆزیێن وى یێ رێككه‌فتى و بارزانى خیڤه‌ته‌ك بیت ل هنداڤى سه‌رێ وى سیبه‌رێ بۆ دروستبكه‌ت.\nهه‌ر ئێك ژ كو حه‌ز هه‌یه ل وێ هزركرنا بابه‌ته‌كى، ئه‌ڤجا دێ ژ كۆژیه‌كێ بینیت كو گه‌له‌كێ یێ ژ خه‌لكى جودایه، لێ ئه‌و دكاریت بۆ خوه بخوه بسه‌لمینیت به‌رى كو بۆ وان بسه‌لمینیت یێن ل دژى وى راوه‌ستاین یانژى په‌سنا وى تشتى بكه‌ن یێ هزر تێدا دكه‌ت، چونكو كو خوه‌به‌ندكرن ب هه‌لویسته‌كى ڤه توندتر و سه‌ختتره ژ هه‌لبژارتنا وى ، بۆ میناك ئها ئه‌ڤه ئه‌ز و هه‌ر ژ مێژه وه‌ره یێ ل هیڤیا حه‌زا نڤیسینا بابه‌ته‌كى گه‌له‌ك ژ من بریه، به‌لكو مه‌رجدارم كو ته‌مه‌نێ من هه‌مى بۆ خوه بریه و ئه‌زێ د ناڤا دیالۆگه‌كێ دا ل گه‌ل خوه، ب تاقیكرن د ناڤبه‌را دو مژاران دا، هه‌داركێشان و فه‌ره‌جا خودێ، دبیت ژى كه‌سه‌ك دوور بكه‌ڤیت ژ نێڕینان هه‌ر ماوه‌یه‌كى و ته‌پك ل پێشچاڤێن من راست و چه‌پ بهێت و بچیت و ئه‌ز یێ د خه‌یالێ دا، من تشتێن جوان ل پاش خوه هێلان، ره‌نگه ئه‌و رۆژا مراد بگه‌هیت، و دێ بینم كو وه‌كو بیرهاتنه‌كێ، سه‌ره‌راى ئێش برینان ل هه‌مى رۆژ و سالان د بازنه‌كا به‌رده‌وان دا و ل گه‌ل ڤێ ئێكێ مژار بوویه ژیواره‌ك و من فه‌ره‌جا ب چاڤێ سه‌رێ خوه دیت و من وانه‌یه‌ك ژێ وه‌رگرت كو چو جاران ژبیر ناكه‌م، و بیرا من دێ لێ هێت چه‌ندى ئه‌ز یێ ساخبم كو حسێب بۆ دهێته كرن و چو مژار نینن ژى كو شاشى تێدا هه‌بیت و هه‌ر دێ دیار بیت و د شیان دایه بهێته راستڤه‌كرن رۆژه‌كێ ژ رۆژان، و تیررۆژكا وێ بهه‌لێت و ئه‌ڤه حیكمه‌ته ل هه‌مى ئاستان دهێته جێبه‌جێكرن و ئه‌زم یێ گه‌له‌ك ماندى، به‌لێ ئه‌ز سه‌ره‌راى هندێ كو ل ناڤا خوه بخوه دا هه‌رده‌م من بزاڤ دكر كو جهێ وێ خیڤه‌تێ بگرم یا كو وان هه‌میان پێكڤه د هه‌مبێزێ دا كۆمڤه‌بكه‌ت، و سیبه‌را خوه یا مه‌ردینه ل سه‌ر هه‌میان دا بگریت یێن كو خوه ل به‌ر سیبه‌را وێ پاراستى و ژ گه‌رماتیا هاڤینێ پاراستى، خوه ژ بارانا زڤستانێ ژى ئه‌ز و ب خوه بخوه من هه‌ولا ئه‌سته‌مێ ژى كر كو ده‌ستێن خوه ب وى تشتێ حه‌رام پیس نه‌كه‌م ب مالیه‌ته‌كێ و كه‌ربا خه‌لكى، ئه‌ز ب هه‌ڤته‌ریپی ل گه‌ل خه‌لكى سه‌ره‌راى گه‌له‌ك سه‌ركه‌فتنێن من بده‌ستڤه‌ئیناین و ئه‌ز یێ روونشتى ل ڤیره و ل ره‌خێ من یى راستى گوهداریا مۆزیكایێ دكه‌م یا كو من بۆ جیهانا تیهزرینێ ڤه دبه‌ت و بده‌ستڤه‌ئینانا تشتێ داهاتى كو ب جه بهێت و گه‌له‌ك ژ من بریه و من ببه‌ته دلیڤه‌كا رۆژێن ڤالا ژ به‌خته‌وه‌ریێ و شانسێ تۆزكه‌ویى ب خه‌مباریێ، به‌لێ ئه‌زم كو من چاره‌نڤیسێ خوه راده‌ستى خودایى كرى ڤان هه‌مى سالان و ئه‌زم یێ كو من ژیانا خوه به‌خشكری بۆ بهایێ لێخڕڤه‌كرنا هه‌میان و ئه‌ز هنا یێ ل ده‌رڤه‌ى یاریا وان، نه‌خێر ره‌نگه ژى هه‌رده‌م دهێمه ئینكاركرن ژى، به‌لێ بكارئینانا من بۆ په‌یڤا (ئه‌ز) ژى سه‌ره‌راى كو ئه‌ز حه‌زژێ ناكه‌ن، به‌لێ پێدڤیه بهێته گۆتن چونكو یا گرێداى ده‌روونا من یا هه‌ژار و ئێتیمه هه‌ر ژ سه‌رێ ساله‌ها سالان و ئه‌زم یێ مه‌قسود د دیتنا خه‌لكى دا و قه‌نجى ل ده‌ف من ب كێمترین راده ئه‌ز یێ پێڤه گریدایمه و هه‌ر ژ بوونا خوه من ل سه‌ر ملێن خوه دانایه و هه‌تا وه‌غه‌را داویێ ژى، ئێك ژ هه‌ڤالان پسیار ژ من كر كیش رۆژه تو یێ خه‌مبار د ژیانا خوه دا یان باشتر بێژین نه‌خۆشترین چڕكه‌یێن ژیانا ته و رۆژێن كو نكار ژبیربكه‌یى یان ل سه‌ر ته را ببوورن، و من ب ده‌نگه‌كێ بلند و ب هێز كره‌كه‌نى پسیاركه برایێ عه‌ره‌ب كیش رۆژه ته به‌خته‌وه‌رى د چاڤێن هه‌میان دا دیتى و من ژ دل گریاند ل سه‌ر وێ سته‌ما ژ هه‌ر لایه‌كى ڤه، چ و جڤاكى بیت یان خوه سیاسى ژى، چونكو ل سه‌ر خه‌لكى یا گشتیگیر بوو، ل سه‌ر كه‌سوكاران، نڤیسه‌رێ ڤێ گۆتارێ نكاره وێ سته‌مێ د ڤان كێم په‌یڤان دا دیاربكه‌ت و پۆخته ژ وێ سته‌مێ بهێته دیاركرن تێرا هه‌یه كو ئه‌ز د برینه‌كا هه‌رده‌مى دا بم، نه‌مازه به‌رى چه‌ند رۆژه‌كان ژى پشكا مه‌زن ژێ بهۆژییا و ئه‌ز چاڤه‌رێ پشكا دیترم سه‌ره‌راى حه‌زا من ل ژیانێ و الله چو ترس ژ مرنێ نینن، به‌لكو حه‌زژێكرن ژ هندێ كو ببینم برین یا ساخ بوویى، ئه‌ز یێ چاڤه‌رێ ده‌لیڤێ مه و ژ وان ژى، دێ ده‌ست ب راگه‌هاندنێ كه‌م و نزانم وه‌خت دێ من گه‌هینتێ و ته‌مه‌ن دێ گه‌هیته وێ ئارمانجا ئه‌و بۆ دخه‌بتم، نزانم زه‌مانى چو ل من ڤه‌شارتیه؟ هه‌ر تشتێ ئه‌ز دزانم ئه‌وه كو ئه‌م د موسه‌یرین نه‌ك د موخه‌ییه‌ر بۆ هه‌مى سه‌ركه‌فتنان، بێی چو پلانه‌كا پیشده‌م و ئه‌ڤ هه‌می سه‌ركه‌فتنێن هه‌نێ ب كێماسى د دیتنا خه‌لكێ ل ده‌وروبه‌رى من دا و ئه‌ز بۆ جارا ئێكى یه دبێژم، هه‌ر ژه‌سپێكا ژیانێ سه‌رنه‌كه‌فتین و هه‌ر قه‌نجیه‌ك من ژ ده‌ست دا ژ پیش سالێن ل گه‌ل باهۆزا چووین ل گه‌ل ته‌حلاتیێن ژیانى َ چوو، حه‌تاكو گه‌هشتینه ده‌ریێن به‌خته‌وه‌ریێ و شادیێ من هنده‌ك تشتێن دی ژده‌ستدان و ئه‌ڤه‌یه سونه‌تا ژیانێ یه، هه‌تا كو سه‌ركه‌فتنه‌كێ د ژیانێ دا بینیى و تشته‌كى ژى ژده‌ستبده‌ى و ل گه‌ل ڤێ دونیایێ د به‌رده‌وانیا ژیانێ داینه سه‌ره‌راى دربێن مه‌زن و ب ئێش ڤه ل سه‌ر من و ل ده‌وربه‌رى من، دبینت مرۆڤێ ده‌ردۆر سه‌ده بیت و ل گه‌ل هندێ ده‌مێ مرۆڤ دمریت وه‌غه‌ر دكه‌ت هه‌مى دكه‌ڤنه خواندنا لافا و نڤیژان سه‌ره‌راى كارێ وان هه‌میان، ئه‌و گه‌له‌ك یێ سته‌مكار بوو و ده‌مێ پیتێن مه دبنه‌ر رسته و سه‌ردێر، بۆ مژارا مه ل دۆر سته‌مێ و سزایێ سته‌مكارى هه‌ر دێ ب سه‌ردا هێت و چو ده‌لیڤه نینه ژێ قورتال ببیت، لێ ره‌نگه ل وێدرى ئه‌ڤ گۆتارێ بدووماهى نه‌ئینیت، بزاڤێ ب هه‌مى هێزا خوه دكه‌م كو پتر و پتر ده‌ربرینێ ب دلسۆزى ژێ بكه‌م داكو بۆ خوانده‌ڤانى خوه‌ش ببیت و هه‌ست ب راستگۆیێ دكه‌ت د كریاران دا، چونكو هه‌ر ئه‌و بوو یا من پلان بۆ دادنا و ب كریار ژى بكه‌م، ئارمانج ژێ شادكرنا ئه‌و كه‌سێن ستێرا وان ل منه، خوه هه‌كه ئه‌ڤ ئه‌ڤ پرسه من بئیشینیت ژى، لێ ئه‌ز نه‌یێ زیاندارم و نه هه‌داركێشێ ب حسێب،چ بهێته روودان لێ (ته‌پكا ته‌نسێ) دمینیت هه‌لاویستى د ناڤبه‌را هه‌ردو ره‌خێن پرسگرێكرێ باشیا وێ و خرابیا وێ، لێ سۆز بیت ل سه‌ر من كو بمینیتم وه‌كو خوه ، دا كو به‌خته‌وه‌ریێ بئێخمه د دلێ وى دا یێ من به‌خته‌وه‌ر كری، و بۆ من خه‌مبار ببیت هه‌كه ئه‌ز بهێمه دۆراندن، به‌لێ ئها ئه‌ڤه ئه‌ز مینا چیایه‌كێ قاهیم ناهژیێت سه‌ره‌راى دهێته روودان و هاتیه روودان و دێ هێته روودان، چونكو هه‌ر كه‌سێ كوڕێ دایكه‌كێ چه‌ندى یێ ب سلامه‌ت بمینیت رۆژه‌كێ ل سه‌ر رویێ ئه‌ردى ماییى، لێ ئه‌م هه‌مى دێ چین و تشێ دمینیت، دێ دیاربیت بۆ كه‌سێن پشتى مه دهێن، ئه‌رێ ئه‌م چ بووین و مه پێشكێش كریه و بۆچى ئه‌م ب وێ هه‌میێ رابووینه، بلا یێ تێبگه‌هیت وه‌خوه تێبگه‌هیت، و یێ گرێیه‌ك د دلێ دا بیت، ئه‌ز وێ گرێیا ته چو جاران نه‌گوهۆرم ب به‌خته‌وه‌ریه‌كێ كو مرادا ته ئه‌و به‌خته‌وه‌رى بوو، لێ چاوا سۆز داینه و هه‌ر كه‌سێ من بناسیت و ئه‌دائا من بهه‌لسه‌نگینیت، ئه‌ز هیڤیان بۆ هه‌وه دهێلم كو ب دل و زمانێن خوه بگێریت باشتره ژ هندێ كو ل سه‌ر غه‌یرى خوه خوه مه‌زن بكه‌ت، چونكو هه‌ر تشته‌ك یێ چوویى یه و هه‌مى تشت دێ بدووماهى هێت و تنێ دێ ئارامیا ته ل گه‌ل ته‌مینیت د چركیه‌كا جوان دا، ب تنێ فنجانه‌كا قه‌هوێ دێ تێكده‌ت.\nچاڤێ هه‌میان یێ ل تێكۆشینێن سه‌رۆك بارزانى…\nچاڤێ هه‌میان یێ ل تێكۆشینێن سه‌رۆك بارزانى بۆ مفاوه‌رگرتن ژ رۆلێ وى یێ كاریگه‌ر د پرۆسا سیاسى دا\nگه‌ر بۆ كه‌سه‌كێ دى مابا، ئه‌و ب خوه بۆ ته نه دهات، ئه‌ڤه مانشێته‌كێ گۆتاره‌كا مه یا به‌رى ساله‌كێ یه، هینگى ب مه‌قسه‌د بوو ژبه‌ر ئه‌گه‌ره‌كێ گه‌له‌كێ تایبه‌ت بوو.. ئه‌ڤرۆ گۆتارێ ئه‌ز ڤه‌گه‌راندمه‌ڤه كو ژ جۆراتیا گۆتارێن خوه یێن گشتى ده‌ربكه‌ڤم به‌ر ب یێن تایبه‌ت. ئه‌ڤجا ب فه‌رمانا سه‌رۆك كۆمارى ل ده‌ف من و دوور ژ هه‌ر حسێبه‌كێ و ژیبوونه‌كێ ل دۆر مژارا سێكانى و هه‌كه بۆ من یا چاركانى بره‌خسیت ژ به‌ربژان ئه‌ز ـ ب ئاشكرایى ـ لایه‌نگیریێ بۆ تشتێ كو ل سه‌ر حزباتیێ دا دكه‌م ژ نه‌ته‌وه‌بوونا خومالى.. ئه‌ڤ مژاره ئه‌ڤه سه‌رێ چه‌ند رۆژانه ئه‌ز مژوولكریمه، و ب دروستاهى ژى هه‌ر ژ به‌ربژاركرنا هێژایێ دادوه‌ر رزگار مه‌حه‌مه‌د ئه‌مین و پشتى وى هێژا هوشیار زێبارى، و بابه‌ت ل ده‌ف من چو عورف نینه كو ژ قانوونێ باشتر ببینت، ب هه‌بوونا دستوورى، عورف دبیت نه‌هێته زانین وه‌ك قانوون ب هه‌بوونا قانوونێ، به‌لێ وه‌كو پره‌نسیپ پێشده‌م په‌سه‌ندكریه.. دره‌خسیت و ئه‌ڤ رێككه‌فتنه هێشتا به‌رى چه‌ند سالان بوو، و ژ به‌ر هندێ ژى وى عورفى چ بهایێن خوه نه‌ماینه ل سه‌ر چو زمانه‌كى، به‌لێ هه‌ر پێدڤیه‌كى حوكمێن خوه هه‌نه، و دۆزا كوردى پێدڤى ب ئێمناهیێ هه‌یه و مافێ سه‌رۆك بارزانى خودانێ حیكمه‌تێ و زانینێ و گوهارتنا كاودانانه ل سه‌ر من، چونكو پێنه‌ڤێت كه‌سێ زانا و حه‌كیمانه باش دزانیت كو وه‌لات و كوردستان ب سه‌ر سه‌رێ هه‌ر تشته‌كى دكه‌ڤیت، به‌لێ مخابنیێ ب ئێكه‌تی نشتیمانى ڤه دبه‌م، نه‌خاسمه ئه‌وێ له‌شكره‌كى هه‌یى ژ خوه‌دیێن بریاربده‌ست و ره‌وشه‌نبیر و دیپلۆماتكار ژ خوه‌دیێن شاره‌زاهیێ و زانینێ، و ئه‌ڤ هه‌مى جه‌ختیه و كه‌فتنا د خه‌فكا خه‌لكى دا كو به‌رهه‌ڤ نه‌بیت د جڤینا هه‌لبژارتنا به‌ربژارێ پارتى دا، یا كاك شاخه‌وان بۆ پۆستێ جێگرێ سه‌رۆكێ په‌رله‌مانى و ژڤێ مه‌زنتر ژى، ئه‌و له‌زێكرنا كۆمبوونا مه‌كته‌با سیاسى یا ئێكه‌تیێ و ڕكمانا وێ ل سه‌ر به‌ربژاركرنا د. به‌رهه‌م سالح بۆ گه‌را نوو بێى حسێبه‌كێ بۆ بۆچوونا دویێ و هه‌ڤپشكێ پتریا ده‌نگان و جه‌ماوه‌رى و ده‌ستهه‌لات و كارتێكرن ل سه‌ر جادێ و د بریارا سیاسى دا…و ب دروستاهى ژى نها ئه‌و كریارا نه ب دلێ پارتى و ب دیتنا من و شاره‌زاهیا من كو ئه‌وى شاشى د ڤێ هه‌لسه‌نگاندنێ و ره‌فتارێ دا كریه، كو به‌رى چه‌ند مه‌هه‌كان ژ مه‌زنترین قه‌یرانا سیاسى یا كوژه‌ك قورتال بوویه، ئه‌و ب زۆرى ژێ قورتال بوویه.. و پشتى هینگى گه‌شبینیێ سه‌رگرتى كو ئه‌ڤ تێشكێ شێرا هه‌ر ژ وان شێرانه كو سه‌ركه‌فتیه، و كه‌فتیه سه‌ر رێیا دروست، ئه‌ڤجا پارتى ده‌سپێشخه‌رى كریه ـ وه‌كو نه‌ریت و حیكمه‌تا وى .. كو هه‌مى كاودانان بهه‌لسه‌نگینیت، و مایتێكرن نه‌كریه، ئه‌م ژى خودانێن خامه‌یێن نڤیسینێ وه‌ك رێزگرتن بۆ هنده‌ك ژ براده‌رێن خوه ل ناڤا ئێكه‌تیێ دا، مه خوه ژ هندێ دوورخستیه كو ته‌ڤلى گوهۆرینێن نوو ببین.. هینگى داخوازیێن مه ئه‌و بوون كو چو حوكمه‌ت و چو بریارێن سیاسى نینن بێى ئێكه‌تیێ.. ئه‌ز ژى ب خوه و هه‌تا نها دبێژم: هێشتا زوویه كو ئێكه‌تى ژ ناڤ نه‌خشه‌یێ سیاسى ده‌ربكه‌ڤیت یان بهێته دوورخستن و بهێته لادان ب گۆر مافێ وێ یێ هه‌لبژارتنان و هه‌ڤپشكیا وێ یا سیاسى، به‌لێ ئه‌ڤه وێ رامانێ ناده‌ت د به‌ریكانێ دا كو ب وێ له‌زاتیا كویسله‌ى بگه‌هم، حه‌تا كو یێ دیتر یێ گیرۆ بگه‌هیته من.. و كاركه‌ر ژى هه‌روه‌كو هێشتا ئه‌و یێ ل سه‌ر وى قووتێ خوه ل سه‌رده‌مێ مام جه‌لال ـ خودێ ژێ رازى ـ به‌ره‌به‌ره مژار بۆ من هات ژ ژیوارى، نه‌ك ژ خه‌یالێ كو ل رۆژێن داهاتى د وێ ئێكێ دا پشكدارببم یاكو ڤه‌كێشانا د. به‌رهه‌م سالح و هه‌لبژارتن كه‌فتیه سه‌ر د. له‌تیف ره‌شید… ئه‌ز ب خوه هینگى باشتر دبینم كو هێزێن كوردى هه‌مى یان پڕانیا وان یێن كارتێكرن هه‌یین ب بنكۆكا خوه یا جه‌ماوه‌رى و یێن ب هَیز و ئێكه‌تى ژى ژ وان كۆم ببن كو به‌بژارێن كورد یێن دیتر هه‌لبژێرن، ب قه‌بوولكرنا پارتى و باش هزرێن خوه د مژارێ دا بكه‌ن كو ب رێككه‌فتن بیت نه‌ك بریاره‌كا تاكانه یان ب له‌زكرن بیت، چونكو سزایا وێ دێ ی دژوار بیت ل سه‌ر هه‌رێمێ و ل سه‌ر ئیراقێ ب گشتى.. ره‌نگه ل ڤێره پسیار بهێته‌كرن و هێژا هوشیار زێبارى به‌ر ب كیڤه؟ دبێژم و ب ئاشكرایى ڤه: ئه‌ز وى دناسم سه‌ركرده‌یه‌كێ مه‌زنه و ژ نێزیك ژى نانیاسم باش باش ته‌مه‌تى وێ ئێكێ كو ئه‌و ژ سه‌ركرده‌یێن ژیبوونا من یا سیاسى یه و ژ ئه‌لهۆیێن دیپلۆماسیه‌تێ یه و كه‌سه‌كێ ب بریاره د ئه‌نجامدانێ دا، ژ باشیێن وى یێ ساده‌یه و قه‌ده‌ره‌كێ مه‌زن ژ ره‌وشه‌نبیریێ و سه‌ربۆرا مه‌زن هه‌یه ژ خه‌باتێ و به‌رپرسیاران ل وه‌زاره‌تا ده‌رڤه و یا دارایى، سه‌ره‌راى هه‌بوونا هنده‌ك گۆتگۆتێن نه‌حه‌زان د رێستنا هنده‌ك گومانێن بێ بنه‌ما دا، لێ ئه‌و ب زیره‌كى یێ هه‌ژى یه ـ ل ده‌ف من ــ بۆ ڤى پۆستێ و ب هه‌مى ژێهاتیا خوه. سه‌ره‌راى هندێ كو رۆژێن بهێن نه‌دیاره دێ د چاوا بن كانێ پارتى چو هه‌یه د پاریزنكى خوه دا كانێ دێ مژار ل كیڤه راوه‌ستیت، هه‌كه هاتو ئێكه‌تى ل سه‌ر د. به‌رهه‌م سالح رژد بیت، دێ مینیت ل سه‌ر مه، بتنێ كۆم ببین و هه‌مى تێكۆشینا پێشكێش بكه‌ین كو به‌ر ب به‌ربژاركرنا هێژا هوشیار زێبارى بۆ سه‌رۆكاتیا كۆمارێ ب گۆره‌یى وان فاكته‌رێن هه‌یین، و هه‌لبژارتنا سه‌رۆكاتیا كۆمارێ ب شه‌نسێن خوه گه‌له‌ك پتر ژ هه‌ڤركێن دیتر و هینگى دێ دێ به‌س كه‌ین كورسیان پالڤه بده‌ین، و ته‌نازولاتان بكه‌ین ل ڤێره و وێراهه‌نێ هه‌ر ژ سالا 1992 و هه‌تا نها ئه‌ڤ ته‌نازوله ژپێخه‌مه‌ت وه‌لاتى و كوردستانێ بوویه خالا لاواز هه‌مى ل سه‌ر دله‌یزن ل ده‌مێن به‌رته‌نگیان…به‌لێ ئه‌ز ل ڤێره ژ بیاڤێ دلسۆزیێ بۆ هه‌میان، و هه‌مى ژى دزانن كانێ ڤیان و رێزا من چه‌نده بۆ گڤاشتنا ده‌ستان به‌ر ب ئێكه‌تیێ، به‌لێ ئه‌ڤه به‌رپرسیاریا مه‌هه‌میانه وه‌ك نڤیسه‌ر و خامه‌هه‌لگر كو مه ژى بۆچوونه‌كا دوور هه‌بیت ژ هه‌مى حسێبان، چونكو به‌ربژارێن ئێكه‌تیێ نه ل ئاستێ به‌رپرسیاریێ نه ب گۆره‌یى یا پێشچاڤ (هه‌ر چو نه‌بیت ل ده‌ف نڤیسه‌رێ ڤێ گۆتارێ)، به‌لێ ئه‌ڤێ هه‌نێ یێ روونشتى ل گه‌ل هه‌مى رێزێن من پتر ژ كریارێ دئاخڤیت، به‌لكو كریار ل ده‌ف وى هه‌ما مریه هه‌ر ژ مێژه وه‌ره ده‌مێ ئێكه‌تى بجه هێلایى، و بۆ خاترا كورسیێ ڤه‌گه‌ریایه ڤه.. و یێ دیتر: ژلایێ ئه‌نجامدانێ ڤه ده‌مێ كو وه‌زیر بوو، ره‌نگه ب شانستر بوو ژ د به‌رهه‌م و ئه‌وان د وێ بریارێ دا پشتى وه‌زاره‌تێ هه‌بوون و پشتى هینگى گه‌شت كریه بۆ وى جهێ كو كه‌سێن نێزیكى وى دزانن، و به‌رزه‌بوو جاره‌كا دى ڤه‌گه‌ریا و به‌ربژاركرنا پیچه‌كێ یا شێلى یه و ل گه‌ل ڤێ ئێكێ هه‌لبژارتن ل ده‌ف من ل سه‌ر كه‌ساتیه‌كێ یه به‌رى ده‌مى ل سه‌ر هاتینه رێككه‌فتن، به‌لكو هێشتا ژى دوور نینه ب گۆره‌ى ڤه‌كرنا جوفره‌یان ل ساتێن داویێ ژ هه‌لبژارتنان، ئه‌ڤه هه‌كه چو خرابى نه‌هێنه روودان ژ وى لایێ كو نه‌یێ رازى ژ پرۆسا هه‌لبژارتنێن په‌رله‌مانى و یا باشتر ل سه‌ر ئێكه‌تیێ ئه‌وبوو كو ركمانى ب سه‌ر هه‌لبژارتنا هێژا د. به‌رهه‌م نه‌كربا، نه‌ك ژ كه‌ربه‌كێ به‌لكو ب تنێ سه‌ركرده و سه‌ركردایه‌تیا سیاسى یا پارتى دزانیت كا چو ل ڤێره و وێراهه‌نێ دهێته روودان .. یا فه‌ر ئه‌وه بوو ل سه‌ر ئێكه‌تیێ كو په‌ڕان تێكهه‌ل نه‌كه‌ت و ته‌كتیكا یاریێ د بنیات دا تێكنه‌ده‌ت (هه‌ر چو نه‌بیت ل ده‌ف نڤیسه‌رێ ڤێ گۆتارێ) و هێشتا ژى هیڤی نه‌مرینه و دوور نینه ژى چاره‌سه‌رى ل هه‌ر ده‌مه‌كى هه‌بیت، د ناڤبه‌را كوڕێ مام جه‌لال خودێ ژێ رازى كو پشتى وه‌غه‌رێ په‌یامه‌ك هه‌بوویه ژ سه‌رۆك بارزانى خوه دایه وه‌كو مامێ وى و خودانێ باوه‌ریێ بۆ وان، و هێشتا ژى گه‌له‌ك ژ كادرێن سیاسى یێن حزبێ رێزه‌كا مه‌زنن دده‌نه مامه‌یێ خودێ ژێ رازى و پشتى وى ژى بۆ كوڕێن وى. بۆ شانێ مامه‌ى و رۆلێ وى، ئه‌م ژى ب وان ب هیڤینه كو دێ وێ رێره‌وێ به‌رده‌وام كه‌ن و ڤه‌گه‌رنه ڤان رۆژان و پرسگرێكێ قورتال كه‌ن.. ئه‌ڤه ژى د ئارا دایه، ل دووماهیێ ژى ل ده‌ف من كوڕێن مامه‌ى ـ هزار جاران ژ یێن دیتر باشترن، ئه‌ڤه ژى قناعه‌ته‌كه بۆ دیده‌ڤانان بێ دودلى دبێژم، ڤه‌كێشانا د. به‌رهه‌م و مانا برایێن ل ناڤ پارتى بۆ هه‌لبژارتنا یێ دیتر ژبلى د. به‌رهه‌م بۆ به‌رژه‌وه‌ندیا گشتى گه‌له‌ك باشتره ژ هندێ بكه‌ڤنه د چاله‌كێ دا زه‌حمه‌ته ژێ ده‌ربكه‌ڤن، هه‌كه نه ل داویێ رێیا هه‌ڤركیێ د ناڤبه‌را د. به‌رهه‌م و هێژا هوشیار زێبارى دا بهێته گرتن ئه‌وه چاره‌سه‌ریا سه‌خت و ته‌حل، چونكو پشتى خواندنا روودان و ژیواران و دیرۆكێ و سیاسه‌تێ چو گه‌شبینى نینن، هه‌ر چو نه‌بیت هه‌تا نها ژ لایه‌نێ دیتر ڤه و ب من بژاره‌یا ده‌ویێ باشتره، چونكو شێوه‌یێ یاریێ ل ناڤ به‌غدا نه‌وه‌كو یاریێ یه ل ناڤا هه‌رێمێ، سه‌ره‌راى بژارده‌یێ نه‌ك یا سه‌خته ژ ترسێ به‌لكو ۆیره‌كه د مژارێ دا، و به‌ر ب رێككه‌فتنا سێیانى ڤه بچین (التقدم، العزم و التیار الصدری) و ئه‌و په‌یوه‌ندیا چاك ل گه‌ل هه‌ڤالان ل ده‌رڤه‌ى رێككه‌فتنێ و دێ چینه مافى ئازدایى و دیمۆكراسیێ و ب ئه‌نجامى رازى ببین، سه‌ره‌راى گه‌شبینی مه‌زن ب سه‌ركه‌فتنا هوشیار زێبارى دوور ژ وێ گۆتنا (للچروره أحكام) و مایتێكرنا یێ داویێ بۆ سه‌رۆك بارزانى و كو جهێ رێز و رێزگرتنێ یه سه‌ره‌راى وان ئاماژه‌یێن ده‌سپێكێ ب رێكنه‌كه‌فتنێ، و بوویه مژاره‌كا دۆهێل، چونكو و ب مخابنى ڤه ب گۆره‌یى شرۆڤه‌یێن ل ده‌ف مه، هه‌ر چو نه‌بیت ئه‌م خوه‌دیین ژیبوویێن به‌ربژارێ پارتى ژ لایێ ئیكه‌تیى ڤه نه‌یێ قه‌بوولكری یه و هند.\nدوور نینه له‌تیف ره‌شید كو وه‌زیرێ پێشینه ئه‌وى شه‌نسه‌كێ مه‌زن هه‌یه هه‌كه هاتو د. به‌رهه‌م بریار دا خوه بڤه‌كێشیت و ل گه‌ل ڤێ ئێكێ شه‌نسێ هێژا هوشیار زێبارى ژ یێن دیتر پتره ل گۆره‌یى ئالیه‌تا رێككه‌فتنێ د ناڤبه‌را سونه‌یان و سه‌درێ سه‌ركه‌فتى و فراكسیۆنا نوونه‌راتى، سه‌ركه‌فتى بن و مژار بۆ خوده‌یێن بریارێ و سه‌ركردایه‌تیێ دمینیت. ئه‌م باش دزانین كو د ناڤ ئه‌جینده‌یێن سه‌رۆكى دا هه‌رده‌م ده‌لیڤه‌یێن به‌خته‌وه‌ریێ ل ساتێن داویێ په‌یدا دبن ب گۆره‌یى پێدڤیێن به‌رژه‌وه‌ندی گشتى، ره‌نگه بریاره‌كا نه‌دیار هه‌بیت و ل گه‌ل ڤێ چه‌ندێ هێژا تێلى ئه‌مین د لاپه‌رى خوه دا گۆتیه: چاڤێ هه‌میان یێ تێكۆشینێن سه‌رۆك بارزانى بۆ مفاوه‌رگرتن ژ رۆلێ وى یێ كاریگه‌ر د پرۆسا سیاسى یا ئیراقى دا بۆ به‌رژه‌وه‌ندیا دۆزا كوردى ل گه‌ل هندێ به‌رژه‌وه‌ندیت پارتى ب گۆره‌یى رێككه‌فتنا سیاسى بهێته ل به‌ر چاڤه‌رگرتن. و نه‌ك تشته‌كێ دیتر و رۆژ دێ دیاربن.. خودێ كوردستانێ بپارێزیت.\nو/ ش. ن\nنامه‌یه‌ك ژ دایكا شه‌هیدان د حه‌زره‌تا چیایى دا\nژ شه‌ڤێدى وه‌ره و ئه‌ز یێ ل په‌یڤێن هه‌ژى ته دگه‌ڕم و هوین د ڤێ ره‌وشا سه‌خت و دژوار دا، ئه‌یى دایكا شه‌هیدان؛ نه‌كه گرى ئه‌ى خویشكا من، دایكا من و چ ره‌فتار و لڤینان نه‌كه ئه‌گه‌ر نه ب سه‌ر دایكه‌كا كورد ڤه بن، كو ژ خه‌مان نه‌گریایى به‌لكو ب كورێن خوه یێن شه‌هیدێن وه‌لات و خاك وشه‌رفێ ڤه شاناز.\nئه‌م خه‌لكێ كوردستانێ هه‌مى برا و كورێن ته‌نه، ب ڤێ چه‌ندێ نامه‌یه‌ك ژ ده‌ف ته بۆ هه‌مى دایكان په‌یدا دبت و تو دبێژى: ئاها ئه‌ڤه ئه‌زم نۆكه ژنا كورد یا ب ئه‌ختوباری خوه نمۆنه‌مه، یا كو ل پێش چاڤێن خوه دیتى چاوا هه‌ر سێ چه‌گه‌رێن وێ یێن قاره‌مان و مێرخاس و شێر د ئێك كێلیكێ دا پێخه‌مه‌ت به‌ره‌ڤانیێ ژ هه‌میان بكن شه‌هید بووین و بێ كو رۆندكه‌ك خوه ل چاڤان بدت، ئه‌ز ئه‌و دایكا كوردم یا حه‌ز و ڤیانا وه‌لاتى د ناڤ خوینا وێ دا و ژ مێژا وه‌ره زانى كو ڤیانا وه‌لات و ئاخێ باج و خویكا خوه هه‌یه كو قوربانیێن گیانى پێدڤێن و ئه‌ڤه چه‌نده كوپیتكا مه‌ردینى و قوربانیدانێ یه.\nئه‌ز و ئه‌ڤه ئه‌ز و سیێن دى و هه‌فت و پێنجێن دى دگه‌ل من دا ژ برا و كور و بابى گۆرى وه‌لاتێ خوه یێ شرین بن، هه‌وه دایكه‌ك وه‌كى من دیتیته هۆسا ب سه‌بر و هه‌دار و گه‌شبین و ئه‌رێنى د ره‌وشێن هۆسا ته‌حل و سه‌خت و دژوار دا؟\nده‌مێ من ده‌نگوباسێ شه‌هیدبوونا هه‌وه گولێبوویى و ئه‌ز ژى ل ڤێ ده‌رێ مه ژ ڤێ ئه‌خته‌رى مه نه ژ ئه‌خته‌ركى دی مه، هه‌وه دایكه‌ك هۆسا دیتیه ب ڤێ هێز و مۆرالا بلند، چ پێنه‌ڤێت مه نه دیتیه ئه‌ى دایكێ ئه‌ى خویشكێ… دایك به‌رده‌وام یا ده‌نگێ خوه بلند دكت و بانگ دكت؛ ئه‌ز ل سه‌ر ڤێ خاكێ ژیام و دێ ل سه‌ر ڤێ خاكێ مرم و حه‌ز ژ ڤێ ئاخێ دكم و دێ ب گیانێ خوه و كور و برا و كه‌سوكارێن خوه هه‌میان گورى كم، ئه‌ڤ ئاخه دایك و بابه.\nچ جاران چ ئالا بێ خوین رێتن نه‌هاتینه هلدان و چ ملله‌ت د ناڤ لیستا ملله‌تان دا بێ قوربانیدان و خوین نه‌هاتینه تۆماركرن، هێشتا رێك یا ل پێشیا مه درێژه و ئه‌و كه‌سێ ب ڤێ شه‌ڕ و شیرانێ رازى بت دڤێت بۆ قوربانیدانێ ئاماده بت و یێ ب ڤێ چه‌ندێ رازى نه‌بت دڤێت كێماسى و كۆێله‌یى و نزمیێ ل سه‌ر خوه قه‌بوول بكت.\nژ شه‌ڤێدى وه‌ره ئه‌ز په‌یڤێن ڤێ شێره‌ژنێ ژ سه‌رئه‌زمانێ سه‌رۆكى بۆ گه‌له‌ك جاران ل بیرا خوه دهینم و دوباره‌دكم و دبێژم هێشتا زویه ئه‌م بێژن: به‌سه و ئه‌ز دوباره دكمه ڤه كو هێشتا رێبازا چاره‌نڤیسا ڤى ملله‌تى پێدڤى خوینرێتن و قوربانیدانێ یه، سه‌ره‌رایى بانكخوازیێن دانوستاندنێن ئاشتى و ئارامیێ، هه‌لبه‌ت ئه‌ز ب خوه كێم جاران دگریم لێ؛ په‌یڤ و ئاخڤتنێن ڤێ دایكێ ئه‌ز گریاندم.\nئاخڤتنێن كورێ وى پشتى سه‌ره‌دانا كاك مه‌سرۆر بارزانى سه‌رۆكوه‌زیرێن هه‌رێمێ ئه‌ز پتر گریاندم، ئه‌ڤجا دا ئه‌م هه‌مى بۆ خوه وانه‌یه‌كا مێرخاسى و حه‌زژێكرنا خاك و وه‌لاتى و بێهنڤره‌ى و قوربانیدان و دلسۆزى و ئه‌ختوباریا وه‌لاتى ژ ڤێ دایكێ وه‌ربگرن، ئه‌و وه‌لاتێ ئه‌م خودانكرین و فێركرین و هه‌مبێزكرین كا چاوا بابوكالێن مه ل ده‌مێ ساخ هه‌مبێزكرین و پشتى مرین د ناخا خوه‌دا هه‌مبێزكرین و ئه‌ڤ ئاخه وه‌لاتێ خوه‌شتڤى و كور و كچ و خویشك و دایك و بابێن مه‌نه.\nو شاعێرێ ناڤدار ئه‌لمه‌ته‌نه‌بى دبێژت:\nشه‌ره‌فا بلند ژ ئیزایێ ناهێت پارازتن\nهه‌تا كو خوین ل ئالیێن وێ نه‌بارن\nوه‌زیرێ خواندنا بلند د. ئارام مه‌حه‌مه‌د قادر (پارالیل ) نامینت…\nد ئیبراهیم ئه‌حمه‌د سمۆ*\nب راستی نمره فرۆتن د كارێ خواندنا بالا دا كاره‌كێ ئێكجار شاشه و نابیت بمینت دلخۆش بووم كو دوهی وه‌زیرێ خواندنا بالا ب دله‌كێ شكه‌ستى و پڕ حه‌سره‌ت گوت ڤێ (بدعێ) ناهێلن كاره‌ك باشه بهێته لادان. ئه‌ڤه ده‌مه‌كه ل گه‌ل هه‌ڤال و هه‌وه‌دارێن خوێندنا بالا ؛ به‌لكو هه‌ر ل ده‌ستپێكرنا ڤی بابه‌تی كو باگره‌وه‌ندێ وێ دزڤریته‌ڤه بۆ چاره‌سه‌ركرنه‌كا شاش ژبۆ تێپه‌راندنا حه‌ز و ڤیانا هنده‌ك كه‌سێن ده‌ست رۆیشتی یا ژلایێ دارایی ڤه دڤه‌گه‌ریت كۆ زارویێن وان ل خوێندنا پزیشكی به‌رده‌وامیێ بده‌نه خواندنا خوه، و ل ده‌ڤ وان كرینا نمره‌یان هیچ كارتێكرنێ ل مه‌زاختیێ وان یێ سالێ ناكه‌ت، به‌رامبه‌ر یێ شیانێن وی نه‌بن ژێ بێ بار دبیت، هۆسا دبیته تێكدانا دادوه‌ریا جڤاكی، ژبۆ دا ئه‌ڤ شاشیه به‌رزه بیت پارالیل شۆركره خواندنێن دیتر چ زانستی بن چ مرۆڤایه‌تی بن هۆسا ژ دیتنا ده‌لیڤێ بۆ (كته‌كا) بۆ دیتن بۆ (كۆمه‌كا) و ترس گه‌هشته وێ چه‌ندێ كو پشتی وه‌زاره‌تا خواندنا بلند ئه‌و ژمارا مه‌ترسیدار یا وه‌رگرتنا خواندنا (پارالیل) كو پتر ژ (9) هزار قوتابیان هاتین وه‌رگرتن ئه‌ڤ ساله كو ئه‌ڤه رێژه‌كا مه‌ترسیداره، نه‌خاسمه د ڤی كاودانێ پرانیا مالا ل سه‌ر مووچه‌ی ده‌بارا خوه دكه‌ن ژ لایه‌كی خوێندنا ئێڤاران نه‌مینت ل هنده‌ك زانكۆیان و ل هنده‌ك زانكۆیێن دیتر ب رێژه‌كا به‌رچاڤ و زێده‌تر به‌رده‌وامیێ بده‌نێ، كه‌واته ب دیتنا مه دڤیا بریارێن وه‌زاره‌تێ ئێكلایه‌نه بن، سه‌ره‌رای دڤیا ل دویڤ كاودانێن مه ئێڤاران ده‌رگه‌ه لێ نه‌هێنه‌گرتن، ژ به‌ر چه‌ند ئه‌گه‌را گه‌له‌گا خواندنا خوه ته‌مام نه‌كرینه و بووینه فه‌رمانبه‌ر و حوكمه‌ت مۆله‌تا خواندنێ ناده‌ت بۆ هه‌میان یان ژی مه خه‌لك هه‌یه سپێده‌یا بۆ خوه شۆل دكه‌ت و دڤێت خواندنا خوه ته‌مام كه‌ت ب دانێ ئێڤاریا و شه‌ڤێ، خالا دیتر ئاسانه زانكۆ رێخۆشكه‌ر بیت د هه‌مان ده‌م دا دشێت كۆژمه‌كێ پاره‌ی ده‌ستنیشان بكه‌ت كو ژ قوتابی بهێته وه‌رگرتن ب هه‌می پیڤه‌را ژ ملیۆنه‌كێ زێده‌تر نه‌بیت بۆ یێن مرۆڤایه‌تی و یێن زانستی ژ ملیۆن و نیڤان پتر نه‌بیت، هه‌م پاره بۆ حوكمه‌تێ دزڤریت و هه‌م وه‌لاتی بێبار نابیت ژ خواندنێ و هه‌م مامۆستایێ زانكۆیێ دێ حال خۆشتر لێ هێت ئه‌ڤه هه‌می ژی زانكۆ دشێن هیچ نه‌بیت رێژه نمره‌یا ژی ده‌ست نیشان بكه‌ت، كه‌واته راكرنا پارالێل و هزركرن د ڤه‌كرنا ئێڤاران دا و تێدا ته‌مه‌ن بێ مه‌رج بیت، چنكو سپێده‌یان ب مه‌رجه ئه‌و دروسته، لێ ئێڤاران ڤه‌كری بمینیت، ئانكۆ ئێكگرتنا بریارێن وه‌زاره‌تێ گرنگه لادانا سیسته‌مێ پارالێل و گریدیتا ژی نه‌مینت ؛به‌لكۆ نمرا قوتابی به‌س بیت و پیڤه‌ر بیت زێده‌باری لادانا بریارا حه‌ز و ئاره‌زۆیا قوتابی بۆ هژمارتنا بابه‌تی زمانێ كوردی وعه‌ره‌بی كه‌واته ل دویڤ دیتنا مه:\n1ـ لادانا پارالیل كاره‌كێ گرنگه د شیانێن وه‌زیرێ خواندنا بلندا هه‌ر ده‌ملده‌ست ڤێ بریارێ بكه‌ته (امر الواقع ) چونكو حه‌زه‌ت گشتی یه.\n2ـ لادانا سیسته‌مێ حیسابكرنا گریدیتا و زڤرین بۆ كۆ نمره‌یێ قوتابی.\n3ـ لادانا حه‌زا ئاره‌زومه‌نده‌یا قوتابی بۆ هژمارتنا زمانێ كوردی و عه‌ره‌بی.\n4ـ زڤراندنا ده‌واما ئێڤاریان ب مه‌رجێن تازه و ب وه‌رگرتنا كۆژمه‌یه‌كێ گۆنجای ژ قوتابیان ب ره‌چاوكرنا نمره‌یێن وه‌رگرتنێ.\n5ـ خۆشكرن و دابینكرنا ژیانا پشكێن ناڤخوه‌ی یێن قوتابیان.\n6ـ جوداكرنا رێڤه‌به‌ریا وه‌رگرتنا قوتابیان و ده‌ستنیشانكرنا كه‌سه‌كێ خودان ئه‌زمۆن ب پله‌یا رێڤه‌به‌رێ گشتی بیت و خودی وه‌زیر و كیل وه‌زیر سه‌رپه‌رشت بن و مومكنه بۆ دو هه‌یڤێن وه‌رگرتنا قوتابیا په‌نایێ ببنه خودان ئه‌زمۆنێن خانه نشین ب گرێبه‌سته‌ك شایسته.\n7ـ مانگانه زانكۆ ب سه‌رۆكاتیا هاریكارێن سه‌رۆكێن زانكۆیا بۆ كاروبارێن ئێداری سه‌ره‌دا نا پشكێن ناڤخوه‌یی بكه‌ن و كۆمبوونه‌كا تایبه‌ت بهێته‌كرن د حزۆرا سه‌رۆك زانكۆیا دا بۆ گۆهدانا ئارێشێن قوتابیان چ پشكێن ناڤخوه‌یی یان یانه‌یێن قوتابیا كێمكرنا كرێیانه و كافتێریا ب مه‌رجه‌كێ بهایێ خوارنێ و كرینا هه‌ر تشته‌كی كێم بكه‌ن و هه‌م وه‌كۆ پاقژی و هه‌م وه‌كۆ ساخله‌می ل سه‌ر یانان بهێته سه‌پاندن، ده‌ستخۆش بن هیڤیدارن ئه‌ڤ خاڵێن سه‌ری مه‌گوتین به‌رچاڤ بهێنه وه‌رگرتن و پشكه‌ك بن ژ چاره‌سه‌ریان.\n*بسپۆر د وارێ په‌رورده و خۆێندنا باڵا\nبۆچى پارتى دیمۆكراتى كوردستان؟\nگه‌له‌ك جاران ئه‌م د ماوه‌یێن نه‌خوه‌ش و قۆناغێن جوداجودا دا ده‌ربازدبن، جاران خوه دبینن ل ناڤ خێر و خوه‌شیێن بێ هافتا و شادى و سه‌ركه‌ڤتنان دا كو ملله‌ت به‌خته‌وه‌ره و كامه‌رانه و ئارامى خوه ب سه‌ر هه‌مى پارچه‌یێن وه‌لاتى دا دگرت و ئه‌م پشتراستن كو كه‌لهه‌كا موكوم یا ل پشت مه‌یه كو هێرش و نه‌خوه‌شى و هه‌ژاری و به‌شاتیێ ژ مه ددت پاش و هه‌مى یێن دیتر ژ مه و هێزا مه دترسن و هزار هزرا بۆ مه دكن ئه‌ڤه هه‌مى پشتى كو ئه‌م پارچه‌یه‌ك و به‌شه‌ك ب سه‌ر رژێمه‌كا دویرى هزرا و باوه‌ریا مه و دویرى بزاڤ و ئۆمێدێن مه بزاڤ بۆ دكرین بوون، مه گه‌له‌ك قوربانى دان و ئه‌م ل وى سه‌رده‌مى ل رێزا مریان بوون و مه ب چاڤێن سه‌رێ خوه دیت چاوا ئه‌وێن به‌رهنگاریا وێ دره‌نده‌یێ كرین هنده‌ك زه‌لام و مێرخاس بوون دنیا و خوه‌شیێن وێ ل پشت خوه هێلان پێخه‌مت چاره‌نڤیسێ مه ده‌ستنیشان بكن و پاشه‌رۆژا مه ب نه‌خشینن و خوه‌شى و شادیا مه رێكبێخن و پلانا ئارمانیجێن مه دانان ژ بۆ ژیانه‌كا گه‌ش بۆ مه ل سه‌ر ڤى ئه‌ردى په‌یدا بكن ئه‌و ئه‌ردێ كو دوژمن ژ به‌رى دۆستان حه‌ز دكن ئه‌و ئه‌ردێ مه هۆسا هه‌یى هه‌بان، هه‌ر تشتێ ئه‌م پێ خوه‌ش و مه هه‌یى ل سه‌ر بنیاتێ مرۆڤایه‌تیا زیندى ئاڤایه یا كو ل سه‌ر ده‌ستێ پێشیێن ئه‌ولى ژ خه‌باتكه‌رێن وه‌لاتى َمن یێن كو ب خوینا خوه یا پاك ئه‌ڤ ئه‌ردێ هه‌نێ یێ پیرۆز ئاڤا داین و دگه‌ل هه‌ر به‌ره‌بابه‌كى نوى ئه‌و پلان و ستراتیجه‌ت یێن كو سه‌رتبلێن وان بۆ نه‌خشاندین و داناین نوى دبن دگه‌ل كلتۆرێ باب و باپیران و سه‌ربلندن و سه‌رفه‌رزان ب ئه‌و ئه‌نجام و ده‌ستكه‌ڤتیێن وان تۆماركرین داكو وێ سه‌ربۆرا سه‌ركه‌ڤتیانه جوانتر لێ بكن و یا وان ب رێڤه‌دبرى به‌ر ب كنارێن ئارامیێ بگه‌هینن.\nد وان هه‌مى رۆژان دا مه د سیاسه‌تا وان دا چ ده‌مارگیریا ره‌گه‌زى یان چینى یان تاگیریا عه‌شیرتگه‌ریێ یا ناڤچه‌گه‌ریێ نه‌دیت، به‌لكو به‌روڤاژى ڤێ چه‌ندێ گه‌له‌ك جاران خزمه‌تا خوه پێشكێشى ده‌رڤه‌یى ده‌ڤه‌را خوه دكر و هه‌ول ددان باشتر بكن نه ژبه‌ر ئالیگه‌ریا وان ب ده‌ستڤه‌بهینن، به‌لكو ژبه‌ر چه‌سپاندنا دادپه‌روه‌رى و یه‌كسانیێ كو ئه‌و چه‌نده ژى پرنسیپێن نه‌لڤ و ره‌سه‌نێن وانانه و چ روو بدت نه‌شێن خوه د سه‌ر بهاڤێژن و به‌ره‌ڤانیا به‌رده‌وام ژ هه‌مى پارچه‌یێن خاكا كوردستانیان ل هه‌مى ده‌ڤه‌ران دستووره‌كى موكومه كو هه‌مى ده‌ڤه‌را پێكڤه گرێددت و ئێكپارچه دكت.\nژ خوه ئه‌گه‌ر ئه‌م باسى دانوستاندانا بكن ئه‌م دبینن كو ئه‌و مێرخاسترین كه‌سێن ب دانوستاندنن و ژیرترین خودان دیالۆگ و پرانیا بابه‌تێن دانوستاندن ل سه‌ر كرین وه‌كى ڤیاین ب ده‌ستخوه‌ڤه ئینانه هه‌تا كو كوردستان كرین رووگه‌ها ئالیێن ناكۆكى د ناڤبه‌را وان دا هه‌یین و په‌نایه‌كا ئارام و جوان و ئه‌ڤ چه‌نده ژ ڤالاهیێ په‌یدا نه‌بوویه، لێ به‌رهه‌مێ بزاڤ و ماندیبوون و قوربانی و ئه‌و خوینا هاتى رێتن بوو و سیاسه‌تا ل وى ئاستێ بلند ئه‌م گه‌هاندن ڤێ پله‌یێ و خوه د كاودانێن ره‌ش و تارى دا چ ژ ئالیێ ئابۆرى یان مه‌عنه‌وى و وریایى ڤه ئه‌ڤ خه‌باتكه‌ره ب سه‌ربلندى به‌رامبه‌ر هه‌ڤركیا راوه‌ستان و وریا وانا بلند و خوینا وان گه‌رم و هێز و بێ سستى و ب بلندترین ئاست خوه‌راگر بوون و خودان هه‌لویست بوون.\nو ئه‌گه‌ر ئه‌م ته‌ماشه بكن ده‌مێ زه‌نگا مه‌ترسیێ خوه نێزیكى ئاخا مه كرى ئێكه‌م كه‌س هه‌ر دیسا ئه‌ڤ مێرخاس بوون چه‌ك هله‌گرتن و به‌رڤانى ژ خاك و شه‌ره‌فا مه كرن و ب هزاران شه‌هید دان و خوینا عه‌گید و مێران جاره‌كا دى ئه‌ڤ خاكه ئاڤدا كو ئێدى كه‌سێ نه‌شیا بوهۆسته‌كى ده‌بازى خاكا مه ببت ئه‌ڤجا پشتى ڤێ هه‌میێ هنده‌ك سه‌رده‌چووى هه‌نه ب روى ره‌قى پرسیار دكر و دبێژن بۆچى پارتى؟\nنامه‌یه‌ك بۆ وه‌زیرێ په‌روه‌ردێ ل هه‌رێما كوردستانێ دكتۆر ئالان حه‌مه سعید زۆر به‌رێز\nپ. د ئیبراهیم ئه‌حمه‌د سمۆ\nته‌مامییا كاران بۆ خودای د خزمه‌تكرنا خه‌لكی دا دیاردبیت، و ئارمانج ژ په‌روه‌ردێ قوتابی و جڤاكه هه‌ر ل كیڤه ببن د ناڤ سنۆرێن جوگرافیێن ڕێپێدراو د به‌رهه‌ڤكرن و ئه‌نجامدانا تاقیكرنان، مه‌به‌ستا من تاقیكرنێن ویزارییه یێن پۆلا نه‌هێ بنه‌ره‌تی و دوازدێ ئاماده‌یی، هه‌روه‌سا بكارخستنا هه‌می شیانێن د شیاندا بۆ سه‌ركه‌فتنا چ یا به‌رچاڤ بیت د ئه‌ڤێ ئه‌نجامدانا شه‌ره‌فمه‌ند دا ب واتایا به‌رفره‌هتر بكارخستنا ئه‌ڤی له‌شكرێ ئه‌ده‌بی ژ فه‌رمانبه‌ر و كارمه‌ندا ژ مامۆستا و وانه‌بێژ و ده‌سته‌یێن كارگێری ل رێڤه‌به‌ریێن گشتی ل پارێزگه‌هان یێن كو جهێ ڕێزگرتنێ نه، ژ لایێ نڤیسه‌رێ ئه‌ڤێ گۆتارێ هه‌روه‌سا ژلایێ پرانیا سه‌میان و خێزانێن قوتابیان، ئه‌ڤ له‌شكرێ هژماره‌یا ئه‌وی دگه‌هیته هزاره‌هان دهێنه دیتن ل سپێده‌یا زوێ د چالاك و بله‌زن و پتریا جاران ئه‌ڤ چه‌نده رویده‌ت ژبۆ كونترۆلكرنا هۆل و تاقیكرنا د سه‌ر هه‌بوونا هنده‌ك لاوازیان، لێ ئه‌ڤه ژی د سنۆرێ دویڤچۆنێدایه، به‌لێ سه‌ركه‌فتنا ئه‌ڤێ پرۆسێسێ بوویه ئه‌گه‌ر پێنگاڤه‌كێ به‌ر ب پێشڤه‌بچین، و ئه‌ڤ له‌شكره نه بتنێ ژ كارمه‌ندێن هه‌وه‌نه، به‌لكو ژ هه‌می فه‌رمانگه‌هێن په‌یوه‌ندیداره ژ ستافێ ساخله‌میێ و په‌یوه‌ندیان و پۆلیس و هاتنوچۆنێ. هه‌می جهێ ڕێز و سۆپاسیه‌كا هه‌ری مه‌زنن. هه‌روه‌سا هه‌ڤدیتنا من دگه‌ل ڕاوێژكارێ هه‌وه یێ ڕیزدار( بورهان ئه‌رگۆشی) به‌ری تاقیكرنا ژلایه‌كێڤه، و ڕژدییا هه‌وه د كاركرن و ئه‌نجامدانا به‌رده‌وام دا ژلایه‌كێ دیڤه، مه ژ ترسا ل سه‌ر ساخی و سه‌لامه‌تییا قوتابیان و هه‌وه ژ ترسا هندێ كو ره‌وش به‌ره‌ڤ خراپتر ڤه بچیت، لێ د سه‌رهندێرا پرۆسێس یا سه‌ركه‌فتی بوو ژ به‌ركو هۆكارێ هوشیاریێ ژلایێ مه‌ڤه و هۆكارێ ئه‌نجامدانان و هوشیاریێ ژلایێ مه‌ڤه هۆكارێ ئه‌نجامدانێ و هوشیاریێ ژلایێ هه‌وه‌ڤه بوو ئه‌گه‌رێ سه‌ركه‌فتنا پرۆسێسێ و ئه‌ڤه جهێ ڕێزگرتنێ یه نه بۆ من و نه بۆ ڕاوێژكارێ هه‌وه‌یێ به‌رێز، و نه بتنێ بۆ جه‌نابێ هه‌وه، به‌لكو ئه‌ڤ سه‌ركه‌فتنه بۆ هه‌می لایه‌نێن پشكدار د ئه‌ڤێ پرۆسێسا مه‌زن یا فره لق دهێته هژمارتن و ل ده‌ستپێكێ جه‌نابێ هه‌وه. ژبه‌ركو هوین ل بلندترین پۆست ل وه‌زاره‌تێنه و جه‌نابێ هه‌وه هزركه‌ر و پلاندانه‌ر و راوێژكار و فه‌رمانده‌رن. و هووین یێن ل بنیاتێ ئه‌ڤێ وه‌زاره‌تێ و جه‌نابێ هه‌وه كه‌سێ ئێكێ یێ تایبه‌تمه‌نده. و بریارا هه‌وه د ئه‌نجامدانا تاقیكرنان دا ل ده‌مێ ده‌ستنیشانكریدا و ئه‌گه‌رێن هه‌وه ل پشت سه‌ركه‌فتنێ بوون، هه‌رچه‌نده من گازییه‌ك به‌لاڤكربوو و پێشنیار پێشكێشی جه‌نابێ هه‌وه كربوون ب پاشئێخستنا تاقیكرن ژ ئه‌گه‌رێ ترسێ بوو ل سه‌ر ساخی و سه‌لامه‌تیا قوتابیان، ب تایبه‌تی هه‌می نیشاده‌ران رامانا وێ چه‌ندێ ددا كو ئه‌ڤ ئاتاڤه یێ كوژه‌كه و دویماهیا ئه‌وی یا به‌رزه‌یه هه‌ر چاوا بیت هووین د دروست بوون و جه‌نابێ هه‌وه سه‌ر هه‌بوونا مه‌ترسیه‌كا مه‌زندا ب رێیا پلاندانان و ڤه‌كۆلین و دویڤچوونێ سه‌ركه‌فتن د ئه‌ڤێ پرۆسێسێدا ئینا ب ئارامیه‌كا تمام د سه‌ر هه‌بوونا هنده‌ك سه‌ر پێچییانرا، ئه‌ڤ چه‌نده ژی نه بتنێ ل ده‌ف مه رویده‌ت به‌لكو ل هه‌می وه‌لاتان رویدده‌ت، به‌لێ ئه‌ڤه نابیته ئه‌گه‌ر كو ب سه‌رپێچیه‌كا مه‌زن نه هژمێرین، ژبه‌ركو ئه‌و كه‌سێ پرسیاران ژ هۆلا تاقیكرنێ بدزیت، ئه‌نجامده‌رێن ئه‌ڤی ڕه‌فتارێ نه ژهه‌ژی بۆ سومعه‌تا مامۆستایان، به‌لێ سه‌ره‌ده‌ریكرنا جه‌نابێ هه‌وه یێ ئه‌رێنی و پالپشتیكرنا هه‌وه یا ڕاسته‌وخوه و دیاربوونا هه‌وه ل سه‌ر شاشه‌یێن میدیایان و پالپشتیكرنا هه‌وه یا مه‌زن بۆ كه‌نالێ په‌روه‌ردێ یێ گشتی و ناڤخۆیی و هه‌می شیانێن ئه‌لكترۆنی جهێ سۆپاسیێ نه كو ب هه‌روه نه‌چۆین، هه‌روه‌سا ده‌ركه‌فتنا هه‌وه د هه‌ر هه‌ڤدیتنه‌كێدا ب دیمه‌نێ گه‌ش یێ گرنژی و پری هێڤی ئومێد و هانده‌ره‌ك مه‌زنبوو بۆ بده‌ستڤه‌ئینانا باوه‌ریێ لده‌ڤ قوتابیان و پتر بهێته هاندان بۆ چوونا هۆلێن تاقیكرنێ بێی ترس و دودلی، ئه‌نجامدانا ئه‌ڤێ سه‌ركه‌فتنێ ڕێ خۆشكه‌ربوون به‌ره‌ڤ باشتر پێنگاڤ بهێنه هاڤێژتن و پتر بهێته هاندان ده‌وام ل 14 هه‌یڤا 9 كو دبیته ئه‌ڤرۆ بهێته‌كرن.\nئه‌ڤ باوه‌رییه ژ شیان و هێزێن هه‌وه‌یه و ستافێ وه‌زاره‌تێ بووینه كو بووینه سه‌ركێش كو د شیان دابیت پشتبه‌ستن لسه‌ر بهێته‌كرن د قۆناغا بهێت دا و شیانا پێدڤی هه‌بیت كو هه‌یبه‌تا مامۆستایی و په‌روه‌ردێ ب شێوه‌یه‌كێ گشتی بزڤریت ڤه، ئه‌وژی ب هه‌ڤگرتنێ و د شیاندایه ئه‌و قوتابیێن ڤه‌قه‌تیای ژ كریارا پرۆسێسا خواندنێ بزڤریته‌ڤه و كێماسی تێدا نینه ئه‌ڤ چه‌نده بهێته ئه‌نجامدان ئه‌وژی ب زێدكرنا كۆنگره و كۆڕ و سمیناران كو سه‌ركه‌فتنێ بهینن د زڤراندنا په‌وا چووی ژ قوتابی و مامۆستایان پێكڤه، و ئه‌و شكه‌ستنێن روویدای ب تایبه‌تی گیانێ گه‌نجاتیێ لده‌ڤ هه‌وه و هه‌می كارمه‌ندێن په‌روه‌ردێ یێ روهنه ژ كارمه‌ند و فه‌رمانبه‌ر و مامۆستایان و وانه‌بێژان ب تایبه‌تی هه‌وه هێز و پالپشتیا به‌رز هه‌یه ب رێیا حوكمه‌تا مه‌یا گه‌نج ب هه‌می پیڤه‌ران ده‌ستێ هه‌وه زێرین بن و ڕێز بۆ كارمه‌ندێن ڤه‌شارتی یێن چالاك ژ مامۆستایا و وانه‌بێژێن خودان شیان د سه‌ر هه‌بوونا هنده‌ك نه‌رێنیا یێن كو چو جاران ب ئه‌رێنیێن زۆر و جۆره‌وجۆر ناهێنه به‌راوردكرن. ده‌ستێن هه‌وه دزێرین بن و هه‌ول و هۆشیاریا هه‌وه جهێ رێزێنه و پالدانا پرۆسێسا په‌روه‌رده و فێركرنێ به‌ره‌ڤ پێشڤه و به‌رده‌وامیدان ب ده‌وامێ.\nهه‌می دامه‌زراوه‌یێن هه‌ڤپشك به‌رده‌وامبن د سه‌رئێخستنا كریارا ئه‌نجامدانا تاقیكرنا تایبه‌تی یێن پۆلا دوازدێ، كو به‌رهه‌ڤكرنا نه‌وه‌یێ نووییه بۆ سه‌ركێشا جڤاكی وڤه‌گوهاستنا وان به‌ر ب زانكۆیێ و خواندنێن جۆراوجۆر، به‌لێ ئه‌ڤه بۆ جڤاكه‌كێ خوانده‌ڤانێ ره‌وشه‌نبیر كو باوه‌ریێ ب ئازادیێ و زانستی و به‌رهه‌مئینانێ و دابینكرنا كادرێن جۆراوجۆر پشتبه‌ستكرن ل سه‌ر خوه هه‌بیت، و جوداجودایا بیروبۆچۆنان و كاربكه‌ت به‌ر ب پاشه‌ڕۆژه‌كا گه‌ش بۆ ئه‌وی ملله‌تێ ئه‌وی ونه‌وه‌یێن دهێن و مرۆڤایه‌تییێ هه‌میێ.\nبێی دودلی: نامه‌یه‌ك ل بیره‌وه‌ریا 75 سالیا دامه‌زراندنا پارتی دیمۆكراتی كوردستان 16 ته‌باخێ:\nپ.د. ئیبراهیم ئه‌حمه‌د سمۆ\nنه‌یا پێدڤیه د ڤێ گوتارێ دا مێژوویا دامه‌زراندنێ نه ب ژماره‌یان و سالان، نه‌ژی ب ڕێزبه‌ندیا مێژوویێ هه‌ر ژ دامه‌زراندنێ و هه‌تا نوكه دوباره‌بكه‌م، یان دوباره‌كرنا ڤه‌گێرانا مێژوویا به‌رخودانێ بۆ ده‌مێ چه‌ندین سالێن بۆری دبیت ئه‌ڤ چه‌ندا من ئاماژه پێدایی ل دویڤ دیتنا من یا ب مفا نه‌بیت د گوتاره‌كا چڕ یا كورت و گرانبها دا و نێرینێن ژێگرتی ژ تۆمار و میراتێ نه‌ته‌وه‌یی یێ نوی یێ ملله‌ته‌كی تمام، كو پارته‌كا نه‌ته‌وه‌یی یا سه‌ركرده و بابێ ڕوحی نوونه‌راه‌تیا وێ دكه‌ت، كو یا ڕه‌وایه ب سه‌ركرده و پێشه‌نگ و باب بهێته وه‌سفكرن، به‌لكو یا ب مفایه بۆ ڤه‌كۆله‌ران گرنگیێ ب كاروبارێن مێژوو و سیاسه‌ت و به‌رخودانا گه‌لان پتری یێن كه‌سێن دی دده‌ن… له‌ورا ئه‌ز نابینم یا فه‌ر بیت ئه‌و چه‌ندا هاتیه نڤیسین و تۆماركرن و شرۆڤه‌كرن ل ڤێرێ بهێته دوباره‌كرن… نه ژبه‌ركو ئه‌ز حه‌ز ژ مێژوویێ و تۆماركرنا هه‌ر تشته‌كی بۆ شرۆڤه‌كرنێ ناكه‌م و داكو وه‌ك میراته‌ك بمینیت بۆ لایه‌نگر و حه‌زژێكه‌ر و جه‌ماوه‌رێ ڤێ پارتێ و گه‌ل و ملله‌تی هه‌میێ و بنیاتگرێن ڤێ پارتێ، نه ژ به‌ركو من نه‌ڤێت ئه‌ز دوباره به‌حسێ تۆمارا به‌رخودانێن ڤی گه‌لی و ملله‌تێ زیندی یێ زۆردارلێكری بكه‌م… یاكو ل دۆر هێمایێ ڤێ پارتێ دزڤڕیت، جه‌نه‌رالێ باب (مه‌لا مسته‌فا بارزانی) كه‌لها نیشتیمانی باب و سه‌ركرده‌كێ ده‌ستپاك و وێره‌ك و داستانێ نوكه ب تایبه‌تی.. نه‌ك دوباره ساخكرنا مێژوویا مه‌زن ژ نوی ب كڕاس و میراته‌كێ ڕه‌سه‌ن د پانۆراما سه‌ركه‌ڤتنان دا بكه‌م.\nیا پێدڤیه نینه ئه‌وێ چه‌ندێ دوباره‌بكه‌م، یاكو ل هه‌می سالان دهێته گۆتن و ئه‌وان ده‌ربڕینێن كو ژ تێكستان وه‌رگرتی، یان یێن وه‌كهه‌ڤ د ستایش و ئاشتییێ دا دوباره بكه‌م، نه‌یا پێدڤیه بچمه د ناڤ هووریاتیێن مێژوویا به‌رخودانێ یا درێژ و فره‌لق دا ب هه‌ردو لایه‌نێن وێ ڤه یێ ئه‌رێنی و نه‌رێنی… و بیرئینانا ناڤ و وه‌سفكرن و جهان، تشتان ب ناڤێن وان و ڕاوه‌ستیان ل سه‌ر، ژبه‌ركو ئه‌ڤێ چه‌ندێ پێدڤی ب په‌رتووكه‌كێ یان دبیت پێدڤی ب چه‌ند به‌رگێن په‌رتووكان هه‌بیت، لێ ئه‌ز ب پێدڤی دبینم به‌حس ل وێ چه‌ندێ بكه‌م، كو ئه‌ڤ پارتا خودان مێژوو د به‌رخودان و قوربانیدان و ده‌ستكه‌ڤتان دا و هه‌می ئه‌و چه‌ندا پێشكێشی گه‌ل و ملله‌تێ خوه كری پێدڤی ب ڕاوه‌ستیانه‌كا گه‌له‌ك وێره‌كه، نه ب تنێ بۆ ڕاگه‌هاندنا مرۆڤان، به‌لكو د په‌یداكرنا ده‌لیڤی دا بۆ بۆچوونێن به‌روڤاژی و ڤه‌كرنا ده‌رگه‌هێن ڕه‌خنه‌یا خودی یا ئازاد و ئاڤاكه‌ر نه‌ك ژبۆ شكاندنا پارتێ و هێمایێن ئه‌وێ، یان كێمكرن و كێم نرخاندنا قوربانیدان و ده‌ستكه‌ڤتێن ئه‌وێ و ئه‌و كارێن ئه‌نجامداین و بنیاتنان بۆ گه‌لێ خوه، كو د شیان دا نینه كه‌س ڕه‌تكرنا ڤێ چه‌ندێ بكه‌ت یان بڤه‌شێریت.. به‌لكو ژبۆ بهێزكرنا په‌یوه‌ندیێن دیرۆكێ ل گه‌ل تاگیریێ.. ئه‌ز ل ئه‌ڤێرێ د نێڕینه‌كا گشتگیردا، كو د شیاندایه ب ڕێیا خالێن پۆخته‌ی د ئارمانج و مه‌به‌ستێن ڤێ گۆتارێ دا بده‌ستڤه‌بهێن.. واته شیانا كاریگه‌رییا خودێ ڕاستگۆ یێ پێنڤیسێن مه ل دویڤ به‌رژه‌وه‌ندییا گشتی، ئه‌م ل ئه‌ڤێرێ به‌رانبه‌ر پێنڤیسه‌كێ وێره‌كین نه‌ك پێنڤیسێ من، به‌لكو به‌رانبه‌ر هزره‌كا وێره‌كین بۆ سه‌ركردایه‌تیكرنه‌كا باش یا نیازێن ئه‌وێ د پاقژ و ڕاستگۆ دئاخڤتن و كارێ خوه‌دا، كو نه‌ڤیایه ژ ئاراستێ كه‌تواری و عه‌قلی و لۆژیكی ده‌ربكه‌ڤیت.. و ئه‌ڤه‌ژی خالا باوه‌ریێ یه بۆ ئه‌ڤێ پارتا خه‌باتكه‌ر دهێته هژمارتن یاكو ژ كاكلكا ده‌رده‌سه‌ریێن ملله‌تی و پێدڤی و هیڤیێن گه‌لێ ئه‌وی یێ ئاشتیخواز و ئاشقێ دادپه‌روه‌ری و ئارامی و ئازادیێ ده‌ركه‌ڤتی.. ئه‌م بێی ترس و دودلی دنڤیسین و بێی دودلی هه‌ستپێدكه‌ین، كو ئه‌ڤ ڕێبازه ل سه‌ر كلۆخكێن شه‌هیدان هاتیه ئاڤاكرن و ب خوینا ئه‌وان و خوها شه‌ره‌فمه‌ند و باوه‌ردارێن دادپه‌روه‌ریا كێشه‌یا خوه هاتیه ئاڤدان د سه‌ر زه‌حمه‌تی و ئاسته‌نگان را یێن دكه‌ڤنه ل به‌رانبه‌ر ب ده‌ستڤه‌هینانا ئه‌وێ… ….(قَاڵ اڵژِینَ ێڤُنُّونَ أَنَّهُم مُّلاقُوا اللَّهِ كَم مِّن فِئَه‌ٍ قَلِیڵه‌ٍ غَڵبَتْ فِئَه‌ً كَپِیرَه‌ً بِإژْنِ اللَّهِ واللَّهُ مَعَ الصَّابِڕینَ) [ البقره 249] … ئانكو نه‌یا پێدڤیه ئه‌م خوه ژ ڤێككه‌ڤتنێ ل گه‌ل دوژمنێ زۆردارێ تاوانبار و ڕژێمێن ده‌ستهه‌لاتدار یێن د دویڤ ئێكدا هاتین و ب زۆرداریێ ڕازی ببین، مه ئه‌ڤ هه‌می مێژوویا هه‌یه یا پڕی مێرانی و هێژایی و سه‌ركه‌ڤتن، كو خوه‌چه‌ماندن ل ده‌ڤ مه نه‌بیت، خوه ئه‌گه‌ر ب چ بها بیت.. د سه‌ر هنده‌ك شكه‌ستنان ڕا ل هنده‌ك ده‌مان ژبه‌ر چه‌ند ئه‌گه‌رێن دیار.. ئه‌ڤه‌ژی نه‌ریته‌كێ سروشتییه ل ده‌ف گه‌لێن ئازادیخواز یێن ژ ئازادیێ خه‌ریب و ئاشقێن سه‌ربه‌خۆیێ… ئه‌ڤ چه‌نده‌ژی یا پێشبینیكریه، به‌لێ د شیاندایه ئه‌م لێ بزڤڕین و ل گه‌ل ئه‌ڤێ مێژوویێ یاكو گه‌له‌ك پێڤه‌دان تێدا هه‌بووینه ژ ئه‌وان پێڤه‌دانێن مارێن بچویوك یێن دلێن وان ڕه‌ش و دویپشكێن ژه‌هردار، هه‌روه‌سا هنده‌ك مار هه‌نه پێڤه‌دانێن ئه‌وان چ بها بۆ ناهێته‌كرن و چاره‌نڤیسێ وان ژناڤچوونه.. گه‌له‌ك جاران هنده‌ك كه‌سان هه‌ولدایه، كو ئه‌و بخوه مارێن بچویكن یارییان ب ئاگری بكه‌ن ب كوشتنا شه‌رمێ ل ده‌ڤ ئه‌ڤێ پارتێ، به‌لێ د بێ مفانه و گه‌له‌ك هه‌ولداینه ب فێلبازییان ل گه‌ل ئه‌ڤێ پارتێ، به‌لێ هه‌ر د بێ مفا بووینه، ژبه‌ركو بنه‌مایێ ساخله‌مه كه‌سه‌ك بهێت كه‌سه‌ك بچیت چ كاریگه‌ری، نینه ژبلی خساره‌تیێ بۆ ئه‌وێن دچن و خودان دلێن ڕه‌ش و دوڕوی و دره‌وین و خودان به‌رژه‌وه‌ندییان… و به‌روڤاژی ئه‌وی یێ دن، یێ ئه‌رێنی و ڕاستگۆ و پاقژ و وه‌فادار بۆ گه‌ل و ملله‌تێ خوه یێ به‌رده‌وام د به‌رخودانێ دا ئه‌وه یێ ئالایێ پارتێ و ملله‌تی ل سه‌ر گۆپیتكێن چیایان و ل سه‌ر بانێ ئاڤاهیان بلندكری.. گه‌لێ سه‌ربه‌رز ل ئه‌ڤێرێ من حه‌ز ژ كریارا كارلێكێ یا مه‌زن و كویر و ڕاستگۆ یا لێكگوهۆرینێ كر د ناڤبه‌را ژیرمه‌ندی و وێره‌كیا سه‌ركردایه‌تیێ و خه‌لكێ لایه‌نگرێ بنیاتێ جه‌ماوه‌ری یێ وه‌فادار و تێگه‌هشتی بۆ ئه‌ڤان سیاسه‌تان یێ كو د سه‌رڤه و گه‌وهه‌رێ خوه‌دا ب هه‌می هه‌ولێن خوه ڤه، هه‌ولا بده‌ستڤه‌هینانا ئێك ئارمانج دده‌ت، ئه‌وژی وه‌لات و سه‌ربه‌خوه‌بوونه، ئه‌ڤ ده‌ستپێشخه‌ری و خوه‌به‌خشی یه ژ لایێ مرۆڤانڤه د پێگیربوونێ دا پتر من كه‌یفخۆش دكه‌ت… ده‌ستپێكێ ژ من به‌رێ، كو پێگری ل سه‌ر لاپه‌رێن ڕێكخستنێ هه‌بیت و ئه‌ز نموونه‌یه‌كم ژ ئه‌ڤی جه‌ماوه‌رێ مه‌زن یێ كو هه‌می چاكی و باشی ل ده‌ڤ هه‌یی، كو پێگیری ل سه‌ر حه‌زژێكرنا هێمایێ نه‌مر بابێ نه‌مر ئاڤا دبیت د دل و وژدانێ خه‌لك و گه‌ل و ملله‌تێ ئه‌وی دا هه‌تا هه‌تایێ بۆ مه‌لا مسته‌فا بارزانی و كوڕێ ئه‌وی پشتی ئه‌وی، كو سه‌ركرده‌كێ وێره‌ك و ده‌ستپاك و ژیرمه‌نده بۆ ئه‌وان ب ئاڤا زێڕی بۆ ئه‌وان و پارتا ئه‌وان و ملله‌تێ ئه‌وان هاتیه نڤیسین و خه‌لك و هه‌ڤالان كه‌یفخۆش دكه‌ت و دوژمنان ب خه‌م دئێخیت و دلته‌نگ دكه‌ت.. ل ده‌ڤ من ئه‌ڤه نه كێماسی یه، به‌لكو سیمایه‌كێ ئه‌ڤێ پارتێ یه، یاكو ب مه‌شقدانێ ڕادبیت و به‌رهه‌ڤكرنا كه‌سێ ڕێبازا ئه‌وێ بڕێڤه‌دبه‌ت و سه‌ركردایه‌تیا ئه‌ڤێ پارتا جه‌ماوه‌ری و كارگێریا كاروبارێن ئه‌ڤی ملله‌تێ چاك و زۆردارلێكری ڕاده‌ستی ئه‌وی دكه‌ت به‌رانبه‌ر دوژمن و هه‌ڤسوى و ده‌وروبه‌رێ ئه‌وێ… ژبه‌ركو هه‌ر پارته‌كا بێی سه‌ركردایه‌تیا ئێكگرتی و سه‌ركرده‌یه‌كێ ب هێز، كو ل گه‌ل هه‌می شۆره‌شان ژیایی، كو چاره‌نڤیسێ ئه‌وێ شكه‌ستن بوو و پشكداری تێدا كری یان د هه‌میان دا، ب خوه پشكدار بووی پشتراستم، كو ئه‌گه‌ر ئه‌ڤ هێمایێ مێژووی نه‌با و پشتی هینگێ ئه‌ڤێن د دویڤدا نه‌بان ئه‌ڤ پشكداریا مه‌زن د پارتێ دا نه‌دبوو و ڕوودان ل ڕۆژهه‌لاتێ و ل كوردستانێ ب درێژاهییا مێژوویێ ئه‌ڤێ چه‌ندێ دسه‌لمینن، ل ده‌مێ مێژوویا پارتان دخوینین ب كه‌س و سه‌ركرده‌یان ئه‌ڤ چه‌نده‌ژی نه كێماسییه…\nژبه‌ركو د شیاندایه سه‌ركرده هه‌ر تشته‌كی د مێژوویێ دا بكه‌ت یا بوۆری و یا دهێت ژی و مێژوو ژی ب تنێ به‌حسێ مێژوویێن سه‌ركردێن مرۆڤان دكه‌ت و ئه‌و كه‌سێن مرۆڤ دكه‌نه هێما هنده‌ك ژ ئه‌وان دچنه د مێژوویێدا وه‌ك هێمایه‌كێ نه‌مر د چاڤ و وژدان و هزرا گه‌لێ خودا .. و حه‌ژێكرنا ئه‌وی د دلێن گه‌ل و ملله‌تێ ئه‌وی و ئازادیخوازان دمینیت چ ئه‌و كه‌سێن د گه‌لدا ژیاین یان یێن گوهلێبووی و ڕێبازا ئه‌وان خواندی و ئه‌و چه‌ندا بۆ گه‌لێ خوه ئه‌نجامدای.. هنده‌كێن دی دچنه د مێژوویێدا ب مه‌زنترین ده‌رگه‌هێن ئه‌وێڤه و نه‌مریێ بده‌ستڤه‌دهینن وه‌كو هێمایێ گه‌لێ كور خودێ ژێ ڕازی (مه‌لا مسته‌فا بارزانی) وه‌ك باب و سه‌ركرده و سه‌ركێشه‌كێ نه‌مر د دلاندا یێ كو گه‌لێ خوه و زه‌حمه‌ت هه‌لبژارتین ل شوینا ڕێكه‌ڤتن ل گه‌ل دوژمنی یان فروتنا گه‌لێ خوه – حاشای ئه‌وی – و هه‌می گوهۆڕینێن ژینگه‌هی و هه‌می هۆكارێن كه‌ش و هه‌وای، ژ كه‌ش و هه‌وایێ سیاسی و هه‌تا یێ ئاسایی ژ ژیانێ كاریگه‌ری ل سه‌ر عه‌قلییه‌تا كوردی نه‌كریه ژ حه‌ژێكرن و ئه‌شقا ئه‌ڤی هێمایی و دامه‌زرێنه‌رێ ئه‌ڤێ پارتا خودان مێژوو پاشگه‌ز ببن، كو دانه‌رێ ئه‌ڤێ مێژوویا شه‌ره‌فمه‌ند ب تیشكا ڕۆژێ یا گه‌رم بۆ گه‌لێ خوه یێ زوردارلێكری ب بۆرینا سه‌رده‌مان …\nله‌ورا پشتی كارلێكرنا لایه‌نگه‌رییا تاكه‌كه‌سان دیاربووی و شیانێن خودی ل ده‌ڤ كه‌سێن دی زێده‌بووین و مه‌سه‌لا دابینكرنا سه‌ركردێن خودان شیان و وه‌فادار و پێگه‌هشتی و مه‌شقدای و سه‌ركردایه‌تییا گه‌نج دیاربووی ل ده‌مێ نوكه، ئه‌وژی باشترین نموونه‌یه و باشترین جهگره ل شوینا باشترین كه‌س، ئه‌ڤه‌ژی بۆ په‌روه‌رده‌یا ساخله‌م دزڤڕیت، كو پالده‌ره‌كێ مه‌زنتر دده‌ت بۆ ئه‌نجامدانا حه‌زێن خوه د ئه‌ڤی ئاراسته‌یدا، كو هه‌میان دڤیا ده‌ربڕینێ ل سه‌ر جهێ به‌رز یێ ئه‌ڤێ سه‌ركردایه‌تییا نیشتیمانی بكه‌ن یا ڕه‌سه‌نایه‌تیا ئه‌وێ ب ملله‌تیڤه ب گه‌ل و ولاتیڤه گرێدای و ئه‌ڤێ پارتێ و به‌رخودانا ده‌ربازبوونێ ژ ئارازی .. و ل ئه‌ڤێرێ پێڤه‌دانێن بچویك كاریگه‌ریێ ل كریارا پێشڤه‌چوونێ ناكه‌ن (به‌لێ دبیت گیرۆ بكه‌ن) و دبیت په‌یوه‌ندیا ساخله‌م د ئه‌نجامدانێ دا گیرۆ بكه‌ن، هه‌روه‌سا ب شێوه‌یه‌كێ گه‌وهه‌ری كاریگه‌ریێ ل ب ڕێڤه‌چوونا كریارا سیاسی ناكه‌ن (ب تنێ ئه‌و نه‌بیت یاكو گوتگوتكێن كرێگرتی یێن ده‌ستێن ده‌ره‌كی ل پشت هه‌ین) ب هه‌بوونا هۆكارێ سێیێ و گرنگ د به‌رزكرنا هاوكێشا نیشتیمانی و پارتایه‌تی پێكڤه ئه‌وژی گه‌له (جڤاكه) ل ده‌مێ گه‌لی باوه‌ری ب پارته‌كا دیاركری هه‌بیت و باوه‌ریا خوه بده‌تێ یاكو ئه‌و باوه‌ری دایێ وه‌ك سه‌ركرده‌یه‌ك بۆ ئه‌ردێ ئه‌وی و قوربانیدان ب خوه و مالێ خوه و هه‌ر تشته‌كێ ب بها.. له‌ورا پێدڤی ب ترسێ ناكه‌ت ژ هنده‌ك كه‌سێن نه‌فس نزم و لێبۆكان، كو هاریكارێن خرابكاریێنه ب ده‌ستێن دوژمن و نه‌حه‌زان و هه‌ڤركان … ئه‌ز مزگینیێ دده‌مه هه‌وه، كو ئه‌ڤ كه‌سێن هۆسا ب شێوه‌یه‌كێ ڕه‌ش به‌ره‌ب نه‌مانێ ڤه دچن… نه‌مری بۆ گه‌لانه و ب ده‌ستڤه‌ئینانا هه‌ڤكێشه‌یێ ژ ئاسایی بۆ هه‌ڤكێشه‌یا سیاسی گه‌له‌ك یا ب ساناهیه ئه‌وژی ب ده‌ستڤه‌هینانا ملله‌تی یه و په‌یداكرنا خه‌له‌كا گه‌هاندنێ یا به‌رده‌وام ـ و خالا گه‌هشتنێ ئه‌گه‌ر پێدڤی بوو ـ د ناڤبه‌را گه‌لی و سه‌ركردێ ئه‌وێ ئه‌و كه‌سێ چاك و وه‌فادار و وێره‌ك و قوربانیده‌ر بۆ گه‌لێ خوه یێ، كو كریه گه‌له‌كێ سه‌ربه‌خۆ و باشترین گه‌ل یێ، كو خۆشگوزه‌رانیێ ب خێر و خێراتێن خوه و ئارامی و ئازادی و ئاشتیێ دبه‌ن… ئه‌ڤه‌یه یا پارتی دیمۆكراتی په‌یداكری و پشتبه‌ستن ل سه‌ر لایه‌نگه‌ریا ملله‌تی كری، ژبه‌ركو پارتا ملله‌تى یه ب هه‌می چینێن ویڤه.. و د شیاندایه پشتی هینگێ ڕویێن سیاسی ب دێمێن پتر خودان شیان و باشتر و پتر ڕۆهن و خودان خزمه‌ت و قوربانیدان بۆ گه‌لێ خوه بهێنه گوهۆڕین د هه‌ر ڕاوه‌ستیانه‌كێ و هه‌ر قۆناغه‌كێدا.. یا گرنگ ل ئه‌ڤێرێ بیره‌وه‌ریا پارتی دیمۆكراتی كوردستان و ئێكگرتنا تمامه، یاكو ژ پشكان جودا نه‌بیت د ب ڕێڤه‌برنا ده‌وله‌تێ و پارتێ دا، ئه‌وژی ئه‌ڤ ئێكبوونا تمامه و ئه‌ڤه بخوه هێمایێ هێزێ و دانوستاندنێ ل گه‌ل هه‌می لایه‌نێن ده‌رڤه و ناڤخۆیی دكه‌ت و ل ئه‌ڤێرێ زمانێ دانوستاندنا ڕۆژانه دیاردبیت و ژ ئه‌وان پره‌نسیپان ده‌ستپێدكه‌ت ئه‌وژی دڕۆهنن. ژ ئێكه‌م ڕۆژا دامه‌زراندنا وه‌لاتی و سه‌ربه‌خۆبوونێ ل دویڤ ڕێیارا ڕازیكرن و وه‌رگرتنا ڕاستیێ و هه‌ر ئێك ل دویڤ بارودۆخ و كه‌توارێ سیاسی د درووشمێ مه مایتێكرن د كاروبارێن كه‌سێن دیدا نینه، ئه‌گه‌ر زیانێ ب گه‌لێ مه نه‌گه‌هینن ب بره‌یا پاراستن ل سه‌ر به‌رژه‌وه‌ندیێن سیاسی یێن مه، به‌لكو مه هه‌می مایتێكرن هه‌یه ب مانا ئه‌ڤێ پارتێ ب ئه‌ڤێ كۆما ڕه‌سه‌ن یا ژیرمه‌ندا وێره‌ك یا خودان مه‌شقدان و به‌رهه‌ڤكرنا هه‌ره به‌رز.. و ڕاوه‌ستیان به‌رانبه‌ر دوژمنان ل دویڤ ته‌ڤنێ مێژوویی و ئه‌وێن د ناڤ سنوۆرێ په‌یوه‌ندیاندا، نه په‌یوه‌ندیێن سه‌رڤه به‌لكو یێن ڕوهن د نه‌خشه ڕێكێدا، هه‌ر ژ دامه‌زراندنێ و هه‌تا نوكه ژ ئه‌وان شێواز و سیسته‌مێ حوكمێ ئه‌وان ل ناڤچێ هاتییه گوهۆڕین و به‌رژوه‌ندیێن ده‌وله‌تان و ژ ئه‌ڤێ چه‌ندێ هزر ده‌ستپێكر ب پێدڤیا دامه‌زراندن و به‌رخودانێ ب ڕه‌وشه‌نبیركرنا جه‌ماوه‌ری و به‌رهه‌ڤكرنا ئه‌وان ژ لایێ هزری و ده‌روونی و مه‌شقدانا ئه‌وان ژ لایێ له‌شكه‌ریڤه، ئه‌گه‌ر پێدڤی بوو… ب بۆرینا ئه‌ڤان هه‌می سالان، كو ژ كه‌ره‌ما خودێ پاشی ب وه‌فاداریا جه‌ماوه‌ری و ملله‌تی ب ده‌ستڤه‌هینانا ده‌ستكه‌ڤتێن ئه‌رێنی ل سه‌ر ئه‌ردی و د ڕاستیێدا ب ماوه‌یه‌كێ پیڤه‌ری یێ مێژوویی، پێدڤیه پاراستنا ئه‌وان بهێته‌كرن و كارێ ڕژد و وه‌فادار بهێته كرن ل سه‌ر زێده‌كرنا ئه‌وان.. پیرۆزه بۆ ڤێ پارتا نیشتیمانی یا وه‌فادار و قوربانیده‌ر سه‌ركرده و جه‌ماوه‌رێ وان ئه‌ڤ بیره‌وه‌ریا دامه‌زراندنێ و به‌ره‌ڤ پێشڤه و به‌رده‌وام ب پلاندانانا عه‌قلانی و دیبلۆماسییا بلند و ب هێز، به‌ر ب ئاڤاكرنا مرۆڤی، داكو ئاڤه‌دانكرنێ بكه‌ت.\nناما (بیست و ئێكێ) ژ بۆ پشته‌ڤانیكرنا حوكمه‌تا هه‌رێما كوردستانێ\nدیسا به‌رده‌وامیێ ب نڤیسینا گۆتاران دده‌ین، ل سه‌ر وێ ئێكێ ژ باوه‌ریا مه یا بلند ب دۆزا ره‌وا یا گه‌لێ مه یا مرۆڤایه‌تى و باوه‌ریا مه ب خه‌باتا به‌رنامه‌كری و پلانسازكری یا حوكمه‌تا نها یان وه‌كی كو ئه‌م وێ هه‌تا نها دبینن… له‌وا مه ده‌ست ب ڤێ زنجیره‌یا نامه‌یێن براینیێ و گۆتاران كریه ژ هه‌ڤوه‌لاتیه‌كێ ساده حه‌ز ژ وه‌لاتێ خوه دكه‌ت بۆ برایه‌كێ مه‌زن و دلسۆز یێ حوكمه‌ته‌كا ب هێز، هزرا هه‌ڤالان و پرانیا گه‌ل و حه‌زژێكریێن كو هه‌می د قه‌نج .. ئه‌ڤجا هه‌ر ژ وه‌رگرتنا هه‌وه و بژاره‌كرنا هه‌وه ژ لایێ دیمۆكراتى ڤه، كوره‌ك و بابه‌ك جامێر، مه به‌رێ ل ده‌ستپێكێ و نها ژى و نڤیسایه… پشترا مه پشت كارێ خوه دۆماند و پشتى كو هه‌وه سه‌رۆكاتیا حوكمه‌تێ كرى … و مه بۆچوونه‌ك پێكێشكرى كو نڤیسین د قادا خوه دا گرتی به‌رده‌وام بكه‌ین، له‌ورا مه گه‌له‌ك بابه‌تێن جۆرو جۆر ب خوه‌ڤه گرتین ژ بۆ گه‌له‌ك تشتان… ئارمانجا بنگه‌هین ژی، مه‌به‌ستا ڤان نڤیساران ئه‌وه كو دیرۆكا كو ئه‌م د ده‌مه‌ك ئازاد و دیمۆكراتیك دا بژین تۆمار بكه‌ین، ژ به‌ر كو ئه‌م دنڤیسن هه‌تا كو مه‌به‌ستا وه به‌رژه‌وه‌ندیا گه‌ل و به‌رژه‌وه‌ندیا وه‌لات و وه‌لاتیانه… ئه‌م ب لێكۆلین، زانست و نڤیساندنێ پشتگریێ دده‌ینه حوكمه‌تا خوه و مله‌تێ خوه. سه‌رپێهاتیا دلسۆز ب به‌لاڤكرنا ئه‌رێنی، نه‌رێنی و ڕاگه‌هاندنان دا كو ئه‌و یا هه‌ڤوه‌لاتیێن دلسۆز دنڤیسن ببیته پره‌ك كو گه‌ل ده‌نگ و داخوازیێن خوه ل سه‌ر را ده‌رباز بكه‌ت.\nئارمانج ژى ئه‌وه كو مرۆڤ چاوا د كار و خه‌باتا وێ بگه‌هیت و خزمه‌تا حوكمه‌تێ بكه‌ت، ژ به‌ر كو ئه‌و حوكمه‌تا مه‌یا نه‌ته‌وه‌یی یه و حه‌زژێكرنا مه ژبه‌ر ئه‌رێنییێن وێ یه، ژ بۆ وێ تشتێن نێگه‌تیف بۆ دنڤیسن هه‌تا كو وان چاره‌سه‌ر بكه‌ت و وان كێم بكه یان ژی وان د پلانێن پاشه‌رۆژا نێزیك، یان ناڤین یان ده‌مدرێژ ڤه گرێبده‌ت .. ژ به‌ر كو سه‌ركه‌فتنا حوكمه‌تێ د پیڤه‌ر و ته‌ڤگه‌رێن خوه دا سه‌ركه‌فتنه ژ بۆ ته‌ڤایا گه‌له، یانژى حوكمه‌ت ته‌نێ و تێكچوویێن یان شكه‌ستنا وێ ـ خوه‌دێ نه‌كه‌ت ـ هه‌ژ ژ بۆ هه‌می گه‌له و كه‌سێن كو ئه‌ڤ حوكمه‌ته هلبژارتى و ژ به‌ر كو ئه‌و حوكمه‌ته‌كا نه‌ته‌وه‌یی یه …\nئه‌ڤجا ژ به‌ر ڤێ ئێكێ دڤێت ئه‌م ده‌ستێ خوه بخێنه د ناڤ ده‌ستێ ده‌ستهه‌لاتا مه‌یا ڕاقژین دا و ب هه‌ڤرا ڕۆژ و شه‌ڤ خه‌باتێ بكه‌ین و پێشبازیێ ل گه‌ل ده‌مى بكه‌ین دا كو بگه‌هینه وه‌لاتێن پێشكه‌فتی و پێشكێشكرنا باشترین خزمه‌تگوزاریان و پێكانینا باشترین سیسته‌مان ل جیهانێ، چ ساخله‌مى و په‌روه‌رده‌ی و چاندنێ و پیشه‌سازی و تیرۆیزمێ و مرۆڤاتی …\nد شیان دایه ژى كو ئه‌م نامێن مه بهێنه بكارئینان هه‌كه كاركه‌رێن د ستافێ هه‌وه یێ مه‌دیای بخوازیت مفای ژێ وه‌ربگریت… ژ به‌ر ڤێ ئێكێ من گۆتنێن پڕى حه‌زكرنا مرۆڤان، قه‌نجاتى و وه‌لاتپارێزیێ ڤه‌كۆلاندیه یێن كو ژهزرێن من یێن خومال هاتینه ئاڤاكرێن، یانژى من ژ رامانێن یێن مفا ژێ وه‌رگرتى پێشكێشكربن ژ برایێن خۆشتڤى و زانیار، ڕامان و داهێنه‌ران و خوه‌دیێن بسپۆر و تێگه‌هشتى یانژى ب خواندنا هزرێن زانایان و هزرڤانان و داهێنه‌ران د پرتووكێن وان دا د پرتووكێن خوه ده ژ بۆ زه‌لالكرنا دیتنان، ڕێبازێن ئالته‌رناتیف، ڕێ و ڕێبازێن چێتر ئێن كو ته‌مامكه‌رن یان یێن كو ژ بۆ ڤه‌گوهاستنێ و راستڤه‌كرنێ دگرنگ بن… ئه‌ز وان ژ كار و په‌یورا مه ژ دو سه‌ده‌مان ڕا ئاماده دكه‌ین:\nیا ئێكێ: ئه‌ز ژیبوونا خوه یا سیاسی ل هه‌وه ناڤه‌شێرم…\nیا دویێ: ئه‌زموونا من و سالێن كارى د كار و خه‌باتا په‌رله‌مانی دا و هه‌ستا به‌رپرسیاریا من و كو قه‌له‌مێ مه هێشتا ماسه مه‌ردینه و پاقژ خه‌لك ژ راستگۆیا وى حه‌زژ ێ دكه‌ن ئه‌و هشك نه‌بوویه و مه ئه‌و هێز یا مایى كو هێشتا ژى و هێشتا خزمه‌تێ بكه‌ین پتر و پتر .. و ل سه‌ر ڤێ هه‌میى، نڤیسینێن مه یێن مه یێن بۆ هاندان و كێشانا سرنجا میدیایێ بۆ ره‌واجكرنا به‌رهه‌مێن خوه و هزرێن خوه و بلا نڤیسینێن مه جهێ گه‌نگه‌شكرنێ بن و هه‌ر كه‌سێ گه‌نگه‌شه كر دێ سه‌ركه‌ڤیت (كه‌سێ شیوه‌رمه‌ندیى كرى شه‌رمزار نه‌بوویه..)، و په‌یامێن به‌رێ و هێشتا ژى ب پێشكه‌فتنا ڕه‌وشه‌نبیری، گه‌شێ دكه‌ت ل گه‌ل گه‌شه‌یا هزرى و كارمه‌ندى و خه‌مخۆر، ل دووماهیێ دبنه ئه‌گه‌رێ پێدڤیێن ژیانا وى و ئه‌ڤ پێدڤیاتیه چو ناگه‌هینتێ ژبلى پێشكه‌فتنێن راست ژ جه‌نابێ هه‌وه یێ مه‌ردینه، ئه‌م ژى دنڤیسین دمینینه چاڤه‌رێ بجهئانینێ، ب رێیا نامه‌یان هه‌رده‌م هه‌ڤوه‌لاتی و كه‌سایه‌تیا مرۆڤى ته‌وه‌رێ سه‌ره‌كى یڵا كوردستانێ بوو، ب ره‌نگه‌كێ نایاب، چونكو ل كوردستانێ هه‌مى ره‌نگ و مۆزایك و ئاراسته تێدا دژین ل گه‌ل برایێن خوه یێن كورد ب خۆشتڤیاتى و هاریكار و پشته‌ڤانى ئێك. ژ به‌ر ڤێ ئێكێ په‌یامێن من نه له‌یزین بوون ژبۆ به‌رزكرنا كه‌سایه‌تا مه دا وه‌كی كو ئه‌م دنڤیسن یان ژی دخوازن. ب به‌ره‌ڤاژی، په‌یامێن مه ئه‌ڤ یێن كو هوون ب هه‌ڤكاریا وه ڕه ژ ژبۆ سه‌رفرازیێ دانووستاندنێ بكن و ئه‌ز د گه‌له‌ك مژاران دا ژی نانڤیسێن ب دودلی كر، نه ژ بالاتیا هه‌وه، لێ ژ هنه‌كان كو ب شاشى د مه دگه‌هن، یا گرنگ ئه‌وه به‌رده‌وامببین و ئه‌م هه‌ول ده‌ین كو ب سالان ژ بێده‌نگیا خوه ده‌ركه‌ڤن و هه‌ول بده‌ین كو ژ كارئانینا پرسگرێكێن خوه ژ ڤێر و وێره ده‌ركه‌ڤن و مه بریار دا كو ئه‌م ژ وى ده‌ربكه‌ڤین یێ كو ژ پشتا تانان ل مه دده‌ت ژێ ده‌ربكڤه‌ین .. مه بریار دا كو ئه‌م ده‌ركه‌ڤن ده‌رڤه و ئه‌م بێژن ئه‌ڤ بێ شه‌رم و بێ دودلی ئه‌م ب بهێین، و بێژینه برایێ مه‌زن و دلسۆز. هه‌یا كو سه‌رفرازی هه‌یا به‌خته‌وه‌ری و جیاوازیێ، و هه‌یا داویێ ئه‌م هه‌ر گاڤ ل گه‌ل وه نه هه‌تا مرنێ. ڕاسته كو په‌یامێن مه ب ڕه‌نگه‌كێ نه‌رمن و دبه كو د خه‌باتا مه‌دیایێ دا نوو بهێنه چه‌سپاندن و دبێت كو د خه‌باتا مه دا وه‌كی نڤیسكارێن وێژه‌یێ ژی دنوونه.. ما من هه‌ول دا كو ژ كه‌ڤنه‌شۆپیێ ده‌ركه‌ڤه د كۆنترۆلكرنا مژارێن ل دۆرا وه و ده‌ردۆرێ دا هۆسا یا دویه‌م…\nژ به‌ر ڤێ ئێكێ، سینۆرێن په‌یامێن من ب هه‌ڤرا كرن، كو تێ ده په‌یڤێن په‌ژراندن، ب شانازی، هزكرن و زه‌لالكرنا به‌رژه‌وه‌ندیان هه‌نه كو دڤێت ئه‌م د هه‌می دروستی، ئه‌شكه‌ره‌بوون و زه‌لالیێ دا زه‌لال بكه‌ین و بێژین. ژ ناڤه‌رۆك، یێ رازى رازى یه و یى سل بلا سل بیت\nماده‌م كو ئه‌و په‌یامێن ڤه‌كری نه وئارمانج دره‌وانه. د نامه‌یێن من ده ژ قوتكرنا خه‌باتا نوو ڤه‌قه‌تاندینه ژ بۆ كو نه ل هه‌رێمه‌ك تایبه‌تی ب فه‌رمی پشكدار بمینم و د ناڤبه‌را پشكداره‌ك ئه‌كتیف یان ئاڤاكرنا ده‌وله‌تا شارستانی یان هاتنا سه‌ر ده‌ستێن ته یێن گه‌ش ده‌ئه‌ز نه ل ڤێرێ فه‌یێ خه‌یالى مه، بۆ زانین كو زه‌حمه‌ته كو نڤیسه‌ره‌كى ببینى یان هه‌لبه‌ستڤانه‌كى كو ب چو ئاوایی د خه‌یالى نه‌بن.. لێ ئه‌م ل پێشبه‌ری دۆزه‌كا ره‌واینه ل به‌رامبه‌ر كارێ حوكمه‌تێ، كو ل ڤێ ده‌رێ د خه‌باتێ دا جه دگرن، لێ ئه‌م ڕوو ب ڕوو دمینن هه‌مبه‌رى كارێ سازیبوونێ كو خه‌یالیزمێ ڕه‌ت دكه …، ژ به‌ر ڤێ ئێكێ مه گه‌له‌ك هه‌ول دا كو ئه‌م ب خوه‌دێ ڕا ئاشكرا بن ل گه‌ل خودێ و ل گه‌ل خوه مرۆڤێن خوه و گه‌لێ خوه، ژ به‌ر كو هوون سه‌رۆكه‌كێ وانن دلپاك و پر هێژا و دلسۆز، دلسۆزیه‌كا به‌رز ته‌مه‌تى دلسۆزی و ئاشكرلا ه قوربانیا هه‌وه وه بۆ مله‌ت و وه‌لاتیێن وێ، ئه‌ڤ ب ڤى شێوازى هزر دكه‌م كو ئه‌م دكارین ره‌زامه‌ندیا گه‌ل و یا هه‌وه بده‌ستڤه بینین. د نامه‌یێن من دا پوخته‌كرنا پێڤاژۆ و.مه‌كانیزمایێن ژ ده‌ركه‌تنا ژ كریزان، ئاسته‌نگیان، چاره‌سه‌ركرنا پرسگرێكان ب دیالۆگ، شێورمه‌ندی، پلانسازیه‌ك ڕاست، و دلخوازه‌ك بهێز ژ بۆ بجهانینا وان و ڕاكرنا هه‌موو ئاسته‌نگیان ئان خه‌لاسكرنا وان و هشیاركرنا ئان ڕاكرنا سه‌ده‌مێن وێ … بزاڤان دكه‌ین كو ئه‌ڤ مه‌ساژه هنده كارێن وێ بۆ گه‌هشتنا به‌رژه‌وه‌ندییێن مادی و مانه‌وی یا ژ بۆ حوكمه‌تا مه‌یا ڕه‌وا و هه‌ڤوه‌تیێ ب ڕوومه‌ت ب رێیا سه‌رراوه‌ستانێ و نه‌هێلانا ئاسته‌نگان. و ده‌ه‌رخستنا زه‌ره‌رێ ژ وان و ژ بۆ كوردستانا خۆشتڤى، ڕاكرنا ئاسته‌نگیان یان كێمكرنا وان ل ئاسته‌ك هندك دیتر، تشتێ كو ژ بۆ حوكمه‌تێ و وه‌لاتى باش، ب هێڤیا كو په‌یامێن من دێ ببن. د دلێ خوه ده … چو گه‌ل نینن ل جیهانێ رێزلێنانا نڤیسیه‌ر و ئه‌دیبێن خوه مه‌كرى، ئه‌ڤجا چاوا حوكمه‌ته‌ك بیت ژ ناڤا گه‌لى ده‌ركه‌فتى ته‌قدیرێ و هاندانا وى تشتى نه‌كه‌ت یێ مه ب نیازه‌كا راست نڤیسى ل سه‌ر راوه‌ستاین، بۆ زانین ئه‌ڤ جۆره‌ێ پێشكێشكرنێ نه‌هاتیه زانین و د چو حوكمه‌تێن بۆرین دا نه‌هاتیه نڤیسین، ب باوه‌ریه‌كا راست دنڤیسم و تشتێ ئه‌ز هاندایم بۆ نڤیسینێ، كه‌ساتیا هه‌وه یه و سیمایێن هه‌وه یێن چاك و باش فره‌جۆر وره‌وشتێ هه‌وه و زیره‌كیا هه‌وه.. دیسا ل ئیعجابا خوه یا زۆر ب كه‌سێ هه‌وه یێ جامێر ل هه‌وه ناڤه‌شێرم، ب تنێ ژ به‌ر جهێ هه‌وه یێ دیرۆكى و چونكو هوون ژ نه‌ژاده‌كێ ره‌سه‌نن یا كو هه‌رده‌م چاڤكانیا دراستیێ و یه‌كسانیێ بوو و قورتالكرنا كه‌سیێ مه‌زلۆم و ژناڤبرنا نه‌حه‌قیێ و سته‌مێ و به‌رسنگگرتنا سته‌مكاران. ئها ئه‌م یێن ل ڤێره دنڤیسین ژپێخه‌مه‌ت په‌یوه‌ندیێ و په‌یوه‌ندیا جڤاكى د ناڤبه‌را حوكمه‌تا مه و هه‌ڤوه‌لاتیێن مه .. هه‌ر وه‌كو ئه‌ڤ په‌یوه‌ندیه ژ هه‌وه ده‌ستپێ بكه‌ت پاشى ژ وه‌زیرێن هه‌وه، هه‌تا دهێته ژۆردا هه‌میان ژ پێخه‌مه‌ت ئاڤاكرنا جڤاكه‌كێ دروست و ئێكگرتى ب هێز ئازاد ، دیمۆكراتى مرۆڤاتى دادوه‌ر.\n67 queries in 0.392 seconds.


پڕۆژەی پاڵاوگه‌ی زێرابی دیوانده‌ره هاتە قۆناغی جێبەجێ کردن - Mehr News Agency\n1 tîrmehê 2016 - 13:24\nNews Code 4112\nبه ڕاپۆرتی ئاژانسی مێهر، کاری دروست کردنی پاڵاوگه‌ی زێرابی دیوانده‌ره، به ئاماده بوونی ئه‌میر قادری، جێگری ئاوەدان کاری پارێزگای کوردستان و به‌رپرسانی شاره‌که ده‌ستی پێکرد.\nئه‌میر قادری له‌م ڕێوڕه‌سمه‌دا وتی: ئه‌مه کارێکی یه‌کجار پیرۆزه چون به‌ڕاستی شاری دیوانده‌ره به‌و ئاسته گه‌یشتووه که پێویستی به وه‌ها پاڵاوگه‌یه‌ک هه‌یه. ئاستی زێرابی دیوانده‌ره ئه‌وه‌نده زۆر بووه که بۆنه‌که‌ی له هاویندا به‌ته‌واوی خه‌ڵکی شاره‌که ئازار ده‌دات.\nئه‌و هیوای خواست که کاری دروست کردنی پاڵاوگه‌ی زێرابه‌کانی دیوانده‌ره له کاتی خۆیدا ته‌واو ببێت و جه‌ختی کرد: ئێمه کاری زۆر باشمان له‌م چه‌ند ساڵه‌دا کردووه و ئێسته‌ش هه‌وڵ ده‌ده‌ین هه‌رچی زووتره کاری گواستنه‌وه‌ی ئاوی به‌نداوی سیازاخ بۆ شاری بیجاڕ جێبه‌جێ بکرێت.\nشایانی باسه که بڕیار وایه پاڵاوگه‌ی زێرابه‌کانی شاری دیوانده‌ره له ۲ ساڵ و له زه‌وییه‌کی ۴ دۆنمیدا دروست بکرێت که پێشبینی کراوه بۆ ۶۳ هه‌زار که‌س کار بکات و زێرابی ئه‌م ڕێژه‌یه له دانیشتوانی شاری دیوانده‌ره خاوێن بکاته‌وه.\nشاری دیوانده‌ره ده‌کوێته باکووری شاری سنه و ساڵانێکی زۆره که به هۆی نه‌بوونی پاڵاوگه‌ی زێرابه‌وه له بۆنی زێرابه‌کان ڕه‌نج ده‌بات.\nله‌م ڕێوڕه‌سمه‌دا سه‌ید ئه‌حسه‌ن عه‌له‌وی نوێنه‌ری شاره‌کانی سنه و دیوانده‌ره و کامیارانیش ئاماده بوو.


راگەیاندراوێک لە مەکتەبی سیاسی پارتی دیموکراتی کوردستانەوە\nگوڵان میدیا June 6, 2021 هەواڵ\nوا جارێکی دیکە و لە درێژەی سیاسەتە شەڕنگێزەکانی سێ دەیەی ڕابردوویاندا، دیسان چەکدارانی پەکەکە بە فەرمانی ڕاستەوخۆی سەرانی گومانباری قەندیل، دەستیان چووە خوێنی پێشمەرگەی کوردستان و لەهێرشێکی لەناکاودا لە چیای مەتینی ناو خاکی ھەرێمی کوردستان پەلاماری هێزێکی پێشمەرگەیان دا، لە ئەنجامی ئەو پەلامارەدا پێنج پێشمەرگە شەهید و حەفتی دیکەش بریندار بوون.\nخه‌ڵكی ئازیزی كوردستان..\nئێمە بە حوکمی تەجرەبەی زۆرمان لەگەڵ پەکەکە و سەرانیان، باش له مه‌به‌ست و مه‌رامه‌كانی په‌كه‌كه تێده‌گه‌ین و ئەوەشمان زۆر جاران بە ڕاشکاوی پێڕاگەیاندوون کە ئه‌وه‌ی چه‌كدارەکانیان ساڵانیکە له هه‌رێمی كوردستان ئەنجامی دەدەن، ته‌نیا له به‌رژه‌وه‌ندیی نەیارانی گه‌لی كوردستان و ئەو لایەنانەیە کە نەک خۆشیان بۆ خەڵکی کوردستان ناوێت، بگرە لە دووی فورسەتێکن بۆ لەنیوبردنی، کەچی بەداخەوە، سەرانی پەکەکە، بە پێچەوانەی چاوەروانیی خەڵکی کوردستان و بانگەشەکانی خۆیانەوە ئه‌مڕۆ، نەک هەر ڕەچاوی هەلومەرجی هەستیاری هەرێمی کوردستان و گوزەرانی خەڵکەکەی ناکەن، بەڵکو بوونه‌ته جێبه‌جێكاری ئه‌جیندا‌ی دەرەکی و بیانوویەکی حازربەدەست بۆ ده‌وڵه‌تانی ئیقلیمی تا هەر کاتێک و لە هەر جێیەک بیانەوێت سنوورەکان و سەروەری هەرێمی کوردستان ببەزێنن و فشارێکی ناوەختەی زۆر بخەنە سەر هەرێمی کوردستان، لەگەڵ ئەوەی باش دەرک بەوە دەکەن کە هەر زەبرێک بەر هەرێمی کوردستان بکەوێت، دەبێتە کارەساتێکی گەورە بۆ تێکڕای کوردستانیان و کورد لە هەر کوێیەک بن.\nجیا لە شەڕفرۆشتنی بەردەوام و ڕاکێشانی سوپای دەرەوە و گێچەڵەکانیان بە هەرێمی کوردستان، سەران و چه‌كدارانی پەکەکە لەو ڕۆژەوەی هەڵاتوون و هاتوونەتە نێو خاکی هەرێمی کوردستانەوە، لە جیاتی ئەوەی وەک پەنابەر و میوان هەڵسوکەوت بکەن، نەک وەک خانەخوێش بگرە وەک داگیرکەر مامەڵە لەتەک گوندنشینان و جووتیارانی كوردستاندا دەکەن، منداڵانی کوردستان دەڕفێنن و مەشقی سەربازیان پێدەکەن و چەکداریان دەکەن. بەدرێژایی ناوچە کوردستانیەکانی دەرەوەی ئیدارەی هەرێم لە خانەقینەوە تا شنگال، په‌كه‌كه، دۆست و هاوپەیمانی ئەو هێز و تاقم و میلیشیایانەیە کە دژایەتی خەڵکی هەرێمی کوردستان دەکەن و ناوەناوە هەولێر مووشەکباران دەکەن..هەر بە هاوکاریی ئەوانیش، بوونەتە ڕێگری یەکەم و هەرە گەورەی بەردەم جێبەجێکردنی ڕێککەوتنی شنگال و ئاوادەنکردنەوەی دەڤەرەکە و گەڕانەوەی خەڵکە ماڵوێرانەکەی بۆ زێد و سەر ماڵوموڵکی خۆیان.\nپاش راپه‌ڕینی ئاداری ١٩٩١، گوندنشینه راگوێزراوه‌كان به ده‌ستی رژێمی به‌عس، به حه‌ماسه‌ت و چاو له داهاتوەیەکی گەش، گه‌ڕانه‌وه گونده‌كانی خۆیان، به‌ڵام په‌كه‌كه بووه هۆی دووباره ده‌ربه‌ده‌ربوونه‌وه‌ی گوندنشینانی سەدان گوندی ناوچه سنوورییه‌كان. په‌كه‌كه، هه‌ر به‌وه‌نده‌وە نه‌وه‌ستاوە کە بەناهەق باج و سه‌رانه له جووتیارانی كوردستان وه‌ربگرێت، به‌ڵكو به به‌رنامه، هه‌وڵی تێكدانی قه‌واره‌ی ده‌ستووریی هه‌رێمی كوردستان ده‌دات.\nله ساڵی ٢٠١٤، كاتێ داعش په‌لاماری كوردستانی دا، پێشمه‌رگه له ناوچه سنوورییه‌كان به‌ره‌و به‌ره‌كانی شه‌ڕی دژی داعش چوون، په‌كه‌كه‌ش ئه‌و بارودۆخه‌ی قۆسته‌وه، به‌ره به‌ره چووه ناو گونده‌كان، کاتێک پێشمه‌رگه به‌سه‌ر داعشدا سه‌ركه‌وت و فشار و مەترسیی داعشی تا ئاستێکی بەرچاو لە کوردستان دوورخستەوە، گه‌ڕایه‌وه شوێنه‌كانی خۆی له ناوچه سنوورییه‌كان، كه‌چی په‌كه‌كه خۆی به خاوه‌ن ماڵ ده‌زانێ، پێشمه‌رگه و خه‌ڵكی كوردستانیش به بێگانه! بۆیه زووزوو ڕووقایمانە ڕایدەگەنێت کە نابێت پێشمه‌رگه بچنه ئەو ناوچانەی ئه‌وان ڕۆژگاری سەرقاڵی پێشمەرگە بە شەڕی داعشەوە داگیریان کردوون.\nپه‌كه‌كه هیچ كاتێك ڕێزی لە سەروەریی هەرێمی کوردستان نەگرتووە و ئیعتباری بۆ حكوومه‌تی هه‌رێم كوردستان و دامەزراوەکانی دانه‌ناوه و هیچ حسێبێکی بۆ یاساکان نەکردووە، بە پێچەوانەوە دانبه‌خۆداگرتنی حكوومه‌تی هەرێم و دامەزراوەکانی بە خراپترین شێوە قۆستۆته‌وه.\nپه‌كه‌كه به مه‌به‌ست و دەستی ئەنقەست شه‌ڕی له‌گه‌ڵ توركیا گواستۆته‌وه نێو خاکی هه‌رێمی كوردستان و به‌پیلانێکی دانراو شه‌ڕ ده‌كات و ناوچه‌كان بۆ سوپای توركیا به‌جێ ده‌هێڵێت، تا خاکەکەمان بە داگیرکردن بدات و فشارەکانی سەر هەرێمی کوردستان زێدەتر بکات.\nئه‌و ده‌ستدرێژییه‌ی دوێنێی په‌كه‌كه بۆ سه‌ر پێشمه‌رگه، ده‌ستدرێژییه بۆ سه‌ر تەواوی خاک و سەروەریی و خەڵکی هه‌رێمی كوردستان، هەر بۆیه له‌سه‌ر هه‌موو هێز و لایه‌نه سیاسییه‌كانی هه‌رێمی كوردستان پێویسته دەکات، به یه‌كده‌نگی و یه‌كهه‌ڵوێستی، رووبه‌ڕووی ئه‌و پیلانه گه‌وره‌یه ببنه‌وه كه سەرانی په‌كه‌كه جێبه‌جێکارین. هاوکات له‌سه‌ر حكوومه‌تی فیدڕاڵی عێراقیش پێویسته رۆڵ و ئەرکی خۆی بگێڕێت.\nسەروەری بۆ شەھیدان و، بەرز و پارێزراوبێ ئەزموونی ھەرێمی کوردستان...\n٦ـی ٦ـی ٢٠٢١\nلە هێرشێکدا بۆ سەر قوتابخانەیەکی سەرەتایی لە ئەمریکا 21 كەس گیانیان لە دەستدا\nسەرۆك نێچیرڤان بارزانی پێشوازی لە شاندێكی پەرلەمانی یەكێتیی ئەورووپا دەكات\nلە هێرشێکدا بۆ سەر قوتابخانەیەکی سەرەتایی لە ئەمریکا 21 كەس...\nسەرۆك نێچیرڤان بارزانی پێشوازی لە شاندێكی پەرلەمانی یەكێتیی...


یەکگرتوو لەبارەی بودجە داوای هەڵوێست لە فوئاد مەعسووم دەکات\nکۆنگرەی رۆژنامەڤانی فراکسیۆنی یەکگرتووی ئیسلامی کوردستان لە پەرلەمانی عێراق\nفراکسیۆنی یەکگرتووی ئیسلامی کوردستان لە پەرلەمانی عێراق داوا دەکات فوئاد مەعسووم لەبارەی پڕۆژەیاسای بودجە "بێهەڵوێست نەبێت" و دەڵێت "نابێ رێگە بەو گاڵتەجارییەی سەرۆکوەزیران بدات کە یاری بە چارەنووس و مافەکانی ئێمە دەکات".\nلە کۆنگرەیەکی رۆژنامەڤانیدا، د. موسەننا ئەمین، فراکسیۆنی یەکگرتوو لە پەرلەمانی عێراق رایگەیاند "ئێمە ئەمڕۆ وەکو فراکسیۆنی یەکگرتوو دەمانەوێ هەڵوێستێک بۆ مێژوو تۆمار بکەین، ئێمە رامان جیاوازە لە فراکسیۆنەکانی دیکەی کوردستانی، کە بڕیاریاندا بەشداری بەشی دووەمی ئەو دانیشتنە بکەن، کە بەشدارییکردنە لە خوێندنەوەی یاسای بودجە. ئەو بیانووەی بۆ ئەمە باسکرا ئەوە بوو بەڕێزان پێیانوابوو، کە ئێمە پێویستە بە فەرمی لەناو پەرلەماندا تێبینییەکانی خۆمان لەسەر ئەو یاسایە پێشکەش بکەین، ئێمە تەئکید لەسەر ئەوە دەکەینەوە ئەوە پێویست نەبوو".\nد. موسەننا ئەمین ئاماژەی بەوەشکرد، هەڵوێستی سەرەتایی فراکسیۆنە کوردستانییەکان "هەڵوێستێکی یەکگرتوو و جوامێرانە بوو، کە چووینە ژوورەوە نەمانهێشت ئەو دانیشتنە بەردەوام بێت و سەرۆکی پەرلەمانمان ناچارکرد دانیشتنەکە هەڵبگرێت، ئەوە هەڵوێستێک بوو بەڕای ئێمە پێویست بوو هەموو فراکسیۆنەکان لەسەری بەردەوام بن".\nسەرۆکی فراکسیۆنی یەکگرتوو رەخنە لە بەشداریکردنی فراکسیۆنە کوردستانییەکان لە دانیشتنی پەرلەمانی عێراق دەکات و دەڵێت "ئەو بەڕێزانەی کە بڕیاریاندا بچنە ئەو دانیشتنەوە، ئێمە پێمانوایە ئەو دانیشتنە پێویست نەبوو، لەبەر ئەوەی تێبینییەکانی کورد لەسەر بودجە وەکو فراکسیۆنە کوردستانییەکان هەموومان پێکەوە بە نووسراوی پێشکەش بە لیژنەی دارایی و سەرۆکایەتی پەرلەمان و سەرۆکی ئەنجوومەنی وەزیرانیش کراوە، نەک هەر پێیدراوە بەڵکو گفتوگۆشی لەسەر کراوە، دواتر سەرۆکوەزیرانی عێراق دەیەوێت بە سیاسەتی قۆڵبادان قووتی میللەتی ئێمە ببڕێت، ئێمەش نابێت ئەو دەرفەتەی پێبدەین".\nموسەننا ئەمین جەختدەکاتەوە، هەڵوێستی سەرۆکایەتی پەرلەمان "هەڵوێستێکی لاوازە" لەبەرامبەر ئەو دۆخەی کە سەرۆکوەزیرانی عێراق دەیەوێت بەسەر خەڵکی کوردستاندا بیسەپێنێت. دەشڵێت دانیشتنەکە نایاساییە و پشتگیر هەموو ئەو تانانە دەکەن کە لەو دانیشتنە دراون. "ئەوەی ئێستا سەرۆکی پەرلەمان دەیکات، پێشێلێکی روونی پەیڕەوی نێوخۆی پەرلەمانە".\nلەبارەی کۆبوونەوەکەیان لەگەڵ عەبادی، موسەننا ئەمین گوتی "ئێمە دوای دانیشتنێکی دوورودرێژ هیچمان لەو سەرۆکوەزیرانەی عێراق دەستنەکەوت بۆ میللەتەکەی خۆمان، بۆیە بەشداریکردن لە تێپەڕاندن یان بەردەوامبوون لە گفتگۆکردنی ئەم یاسایە هەڵوێستێکی گونجاو نییە، هەڵوێستی باش ئەوەبوو کە ئێمە لەنێو پەرلەمان مانبگرین و نەهێڵین دانیشتنەکان بەڕێوەبچێت، چونکە ئەمە دەبێتە فشارێکی راستەقینە لەسەر دەسەڵاتی یاسادانان و جێبەجێکردن کە یاری بە چارەنووسی میللەتەکەی ئێمە نەکات".\nسەرۆکی فراکسیۆنی یەکگرتووی ئیسلامی گوتی "پێویستە هەر سێ سەرۆکایەتییەکەی عێراق بێنەدەنگ. داوا لە سەرۆککۆماری عێراق دەکەین کە لە پشکی کوردە بێهەڵوێست نەبێت، کە ئەو پارێزەری دەستوورە و پێویستە ئەو کارە نادەستوورییەی کە ئێستا بەڕێدەکرێت، رێگەی پێنەدات. چونکە مافە داراییەکانی خەڵکی ئێمە لەدەستووری عێراقدا جێیکراونەتەوە، پێویستە هەڵوێستی هەبێت و رێگە بەو پێشێلکارییە دەستوورییە و ئەو گاڵتەجارییەی سەرۆکوەزیران نەدات، کە یاری بە چارەنووس و مافەکانی ئێمە دەکات".\nنیشانەکردن : بودجە\n1636 ژمارەی بینین


بە گرتنەبەری رێكارەكانی خۆپارێزی پرۆسەی خوێندن دەستیپێكردەوە\nسەرپەرشتیاری ئیدارەی گەرمیان پێشوازی لە ستافی مەڵبەندی رۆشنبیری و كۆمەڵایەتی ساداتی پیرخدری شاهۆ كرد سەرپەرشتیاری ئیدارەی گەرمیان لەگەڵ رێکخراوەکانی کۆمەڵی مەدەنی کۆبوەوە پرۆسەی وەرگرتنی گەنمی جوتیاران لە گەرمیان دەستپێكرد\nبە گرتنەبەری رێكارەكانی خۆپارێزی پرۆسەی خوێندن دەستیپێكردەوە \nئەمرۆ (7ی شوبات) سەرپەرشتیاری ئیدارەی گەرمیان سەبارەت بە دەستپێكردنەوەی پرۆسەی خوێندن و گرتنەبەری رێكارەكانی خۆپارێزی لە ڤایرۆسی كۆرۆنا، سەرپەرشتیاری ئیدارەی گەرمیان لەگەڵ سەرۆكی زانكۆی گەرمیان و بەڕێوەبەرە گشتیەكانی پەروەردە و تەندروستی گەرمیان و بەڕێوەبەری پەروەردەی كەلار و كفری و خانەقین كۆبوەوە.\nلەكۆبوونەوەكەدا جەلال نوری سەرپەرشتیاری ئیدارەی گەرمیان تیشكی خستەسەر بڕیار و رێكارەكانی لیژنەی باڵای روبەروبورنەوەی ڤایرۆسی كۆرۆنا لە هەرێم و گرتنەبەری رێكارە خۆپارێزیەكانی تایبەت بە دەستپێكردنەوەی پرۆسەی خوێندن.\nسەرپەرشتیاری ئیدارەی گەرمیان جەختیشیكردەوە، پێویستە لە ناوەندەكانی خوێندن رێكارەكانی خۆپارێزی لە ڤایرۆسی كۆرۆنا بگیرێتەبەر و بەپێی رێنماییەكانی لیژنەی باڵای روبەروبونەوەی ڤایرۆسی كۆرۆنا و وەزارەتی تەندروستی و پەروەردە كار لەسەر خۆپارێزی بكرێت. بۆ ئەو مەبەستەش بەڕێوەبەرە گشتیەكانی تەندروستی و پەروەردەی ڕاسپارد، كە هەماهەنگی تەواو بكەن بۆ باشتر بەڕێوەچوونی پرۆسەی خوێندن لە سنورەكە.\nهاوكات سەرپەرشتیاری ئیدارەی گەرمیان راشیگەیاند، هەموو هاوكاری و پشتیوانییەكی ئیدارەكەمان دەخەینەڕوو بۆ ئەوەی پرۆسەی پەروەردە بەشێوەیەكی باش بەڕێوەبچێت.\nدواتر د.سیروان محەمەد، باسی لە بارودۆخی تەندروستی گەرمیان و ئامارەكانی كۆرۆنا كرد و ئەوەی خستەڕوو، دۆخی تەندروستی لە گەرمیان بەشێوەیەكی گشتی باشە، بەڵام پێویستە زیاتر ڕێنمایی و خۆپارێزی بڵاوبكرێتەوە ئەوەش بۆ ڕێگری لە بڵاوبونەوەی زیاتری ڤایرۆسەكە.\nدواتر، د.فەرهاد قادر سەرۆكی زانكۆی گەرمیان باسی لە پرۆسەی خوێندن لەزانكۆی گەرمیان كرد و ئەوەی خستەڕوو، لە زانكۆی گەرمیان هاوشێوەی ناوەندەكانی پەروەردە رێكارەكانی خۆپارێزی لە ڤایرۆسی كۆرۆنا دەگیرێتەبەر ئەوەش لەپێناو سەلامەتی هەموان.\nدوابەدوای ئەوەش، بەڕێوەبەری گشتی پەروەردەی گەرمیان و بەڕێوەبەری پەروەردەی قەزاكان باسیان لە رێنماییەكانی وەزارەتی پەروەردە و دەستپێكردنەوەی پرۆسەی خوێندن لەژێر رۆشنایی بڕیارەكانی وەزارتی پەروەردە كرد و جەخیتان كردەوە، لە گرتنەری رێكارە تەندروستی و خۆپارێزییەكان لە ناوەندەكانی خوێندن.\n 323 جار خوێندراوه‌ته‌وه


لە جوانڕۆ کۆبوونەوەی ناڕەزایەتی بەڕێوە چوو\n12:11 - 1 گەلاوێژ 2720\nخەڵکی "جوانڕۆ" سەر بە پارێزگای کرماشان لەهەمبەر نەبوونی خزمەتگوزاریی "مەسکەن مێهر" لەو شارە کۆبوونەوەی ناڕەزایەتییان بەڕێوە برد.\nشەوی سێشەممە ٣١ی پووشپەڕ، خەڵکی نیشتەجێی مەسکەن مێهری "مەولەویـ"ـی "جوانڕۆ" لەهەمبەر کێشە و گرفتی یەکەی نیشتەجێبوونی مەسکەن مێهر و زۆرکردنی قەرزی مانگانەی وامەکانیان، کۆبوونەوەیەکی بەربڵاوی ناڕەزایەتییان بەڕێوە برد.\nخەڵکی ناڕازیی جوانڕۆ ڕایانگەیاندووە، هەر چەند کە قەرزی پارەی مانگانەی وامەکانی "مەسکەن مێهر" زۆر کراوە، بەڵام هێشتاش ئەو یەکە نیشتەجێیانە تەواو نەکراون و لە زۆر خزمەتگوزاری بێبەرین.\nهەرچەند پێشتر خاوەن ئەو یەکە نیشتەجێیانە لەلای پارێزگاری کرماشان، فەرماندار، شارەداری و ئیدارەی مەسکەنی جوانڕۆ سکاڵیان تۆمار کردبوو و بەڵێنیی چارەسەرییان پێ درابوو، بەڵام هەنووکەش وڵامی دڵخوازییەکانیان پێ نەدراوەتەوە.\nبەرپرسانی ڕێژیم سەرەتا بە خەڵیان ڕاگەیاندبوو کە بۆ هەر یەکەیەک بڕی ٣٠ ملیۆن وەردەگرن، بەڵام ئێستا خاوەن ماڵەکان دەبێ ٤٥ ملیۆن بۆ هەر یەکەیەک پارە بدەن.\nئەمە لە کاتێکدایە کە دەبا ئەو خانووانە بە تەواوکراوی بە خاوەن ماڵەکان ڕادەست بکرایەت، بەڵام زیاتر لە نیوەی ئەو خانووانە هێشتا ٥٠ لەسەد کاریان ماوە و خەڵک بە ناچاری و تێچووی خۆیانەوە چاکیان کردووە و تەنانەت کۆڵانەکانی ئەو شوێنانەش قیرتاو نەکراون.


بانەمەڕ 28, 2012 10:57 ب.ن.\nكریستاڵ خۆی دەریدەهێنێت\nشانۆكار و گۆرانیبێژ كریستاڵ كە ئێستا خەریكی كلیپكردنی یەكێك لە گۆرانییەكانی ئەلبوومە تازەكەیەتی بەنێوی (شارێكی چۆڵ)، خۆی وەك دەرهێنەر كار بۆ كلیپەكەی دەكات. كریستاڵ لەوبارەوە بە (رووداو)ی راگەیاند "ئێستا خەریكی كۆتایی كارەكانییەتی لە كلیپكردنی یەكێك لە گۆرانییەكانی ئەلبوومەكەی بەنێوی (شارێكی چۆڵ)، شیعری ئەو گۆرانییە لەلایەن حەمە سەعید حەسەنەوە نووسراوە و ئاوازی هەڵكەوت زاهیرە".\nبانەمەڕ 21, 2012 01:41 پ.ن.\nئه‌نفال - شه‌ڤ و شه‌راب ل ئێكه‌تيا نڤيسه‌رێن كورد - دهوك\nل رۆژا پێنج شه‌مبى 19/04/2012 ده‌مژمێر( 5:30) ئێڤارى ل (( هۆلا نڤيسه‌ران)) و دوه‌رزێ وێ يێ ره‌وشه‌نبيرى يێ بوهارێ دا، ئه‌ڤ بزاڤێن ل خوارێ هاتنه پێشكێشكرن: 1- سه‌لام بالايى : (( ئێڤاريه‌كا هه‌لبه‌ستخواندنێ )) خواندنا چه‌ند هه‌لبه‌ستان ژ ديوانا وى يا نوى ده‌ركه‌تى يا بناڤێ (( شه‌ڤ و شه‌راب ))دگه‌ل ئيمزاكرنا ديوانێ.\nبانەمەڕ 18, 2012 04:47 پ.ن.\nدهۆك دێ یادا شۆرشا ئاگری و. . رێبه‌رێ ناڤدارێ كورد ئیحسان نوری پاشا زیندی كه‌ت.\nل ژێر درووشمێ دهۆك پایته‌ختێ زیندیكرنا هلكه‌فتێن نه‌ته‌وه‌یی یه و ب چاڤدێریا دكتور كاوه مه‌حموود وه‌زیرێ ره‌وشه‌نبیری و لاوان بریار ئه‌وه ل رۆژێن (25 و 26) ی ڤێ هه‌یڤێ فیسته‌ڤالا شوره‌شا ئاگری\nبانەمەڕ 18, 2012 10:57 ب.ن.\nفیلمى (هه‌ڵه‌بجه.. منداڵه ونبووه‌كان) شه‌شه‌مین خه‌ڵاتى وه‌رگرت\nفیلمی (هه‌ڵه‌بجه.. منداڵه ونبووه‌كان) به باشترین فیلمى فیستیڤاڵی سینه‌مایی كه‌نداو دیاریكرا‌و خه‌ڵاتێكى گه‌وره‌ى بۆ ساڵی 2012 فیستفاڵى كه‌نداو پێدرا.\nبانەمەڕ 9, 2012 01:25 ب.ن.\nفلمه‌كێ كوردي ريكۆردا وه‌رگرتنا پترين خه‌لاتان ل به‌لژيكا دشكێنيت\nده‌رهێنه‌رێ كورد سه‌هيم عومه‌ر خه‌ليفه ب رێكا كورته فلمه‌كێ خوه يێ ب ناڤێ "خاكێ پاڵه‌وانا"، كو هه‌تا نها 12 خه‌لاتێن جيهاني د فه‌ستيڤالێن سينه‌مايي دا د ده‌مێ ساله‌كێ دا وه‌رگرتينه، كاري ريكوردا وه‌رگرتنا زۆرترين خه‌لاتان ل به‌لژيكا بشكينيت.\nخاکەلێوە 30, 2012 11:06 پ.ن.\nفەرهاد پیرباڵیش بووە گۆرانیبێژ\nدواجار فەرهاد پیرباڵ، مامۆستای زانكۆ كە ساڵانێكە سەرقاڵی نووسینی چیرۆك و رۆمان و شیعر و لێكۆڵینەوەیە، بڕیاریدا گۆرانیش\nخاکەلێوە 7, 2012 12:49 پ.ن.\nرۆژا جلكێن نه‌ته‌وه‌ييه\nرێڤه‌به‌رێ راگه‌هاندنا وه‌زاره‌تا په‌روه‌رده‌يا حكوومه‌تا هه‌رێما كورستانێ راگه‌هاند كو وه‌زاره‌تا په‌روه‌ردێ بريار دايه سوبه‌هي 8/3 رۆژا جلكێن نه‌ته‌وه‌ييه.\nخاکەلێوە 7, 2012 12:43 پ.ن.\nله 130 ناوه‌ند ئاهه‌نگى نه‌ورۆز ده‌گێڕین\nسه‌لاحه‌ددین ده‌میرتاش، هاوسه‌رۆكى پارتى ئاشتى و دیموكراتى له كاتى كردنه‌وه‌ى پێشه‌نگایه‌كى وێنه‌یى له هۆڵى به‌ڕێوبه‌رایه‌تى کلتورى شاره‌وانى گه‌وره‌ى شارى ئامه‌د رایگه‌یاند له چه‌ندین شوێن ئاهه‌نگى نه‌ورۆز ساز ده‌كه‌ن.\nخاکەلێوە 7, 2012 11:32 ب.ن.\nئەلبوومی كاروان كامل چاپدەكرێتەوە\nدوای ئەوەی ئەلبوومی (ئارژین)ی هونەرمەند كاروان كامل فرۆشێكی زۆری هەبوو، بۆ جاری دووەم چاپ و بڵاوكرایەوە. سەرچاوەیەك نزیك لە كەناڵی ئاسمانی (ڤین تیڤی) بە (رووداو)ی راگەیاند دوای ئەوەی لە سەرەتای ساڵی تازەی 2012 ئەلبوومی هونەرمەند كاروان كامل بڵاوكرایەوەو لە بازاڕدا نەماوە، بڕیاردرا جارێكی دیكە چاپ بكرێتەوە.\nڕێبەندان 8, 2012 06:08 پ.ن.\nژیانا زیاد ئەسعەد دەكرێتە فیلم\nوێنەگر و دەرهێنەر دلێر عومەر، خەریكی بەرهەمهێنانی فیلمێكی دۆكیومێنتی لەسەر ژیان و بەرهەمەكانی هونەرمەند زیاد ئەسعەد.\nڕێبەندان 8, 2012 06:07 پ.ن.\nسه‌روكێ ئێكه‌تیا نڤیسه‌رێن كورد ل پێشه‌نگه‌ها ئامه‌د یا دویێ\nل دویڤ ڤه‌خواندنا فه‌رمی یا وه‌شانخانا –لیس-حه‌سه‌ن سلێڤانه‌یی، سه‌روكێ ئێكه‌تیا نڤیسه‌رێن كورد – لقی دهۆك، پشكداری د پێشه‌نگه‌ها ئامه‌د یا دویێ یا پرتوكان ( توياپ) دا كر ،\nڕێبەندان 2, 2011 06:09 پ.ن.\nبڵند ئیبراهیم ئاهەنگێكی گۆرانیی لە بەیرووت ساز كرد\nگۆرانیبێژ بڵند ئیبراهیم بەبۆنەی یەكی ئایار رۆژی كرێكارانی جیهان بەئامادەبوونی سەدان كورد لە لوبنان و سووریا لە بەیرووتی پایەتەختی لبنان ئاهەنگێكی سازدا. ئەم ئاهەنگە لە هۆڵی ئۆپرا لە هۆتێلی گۆڵدن پلازا لە بەیرووت بەبەشداری ژمارەیەكی بەرچاوی خەڵك كە بەپەرۆشەوە چاوەڕێی هاتنی گۆرانیبێ1 بڵند ئیبراهیم بوون بەڕێوەچوو. بڵند بۆ ماوەی 3 سەعات لەسەر شانۆكە كۆمەڵێك گۆرانی فۆلكلۆریی و نەتەوەیی و سۆزداری پیشكێش كرد كە ژمارەیەكی ئەو ماڵباتە كوردانە بەجلی كوردییەوە هاتبوون.


سلێمانی... فڕنی سه‌مونی حه‌جه‌ری تاج داده‌خرێت\n2020-06-10 [12:06 PM]\nبه‌هۆی پابه‌ندنه‌بون به مه‌رج و رێنماییه‌كانی كاركردن و رێكاره‌كانی خۆپارێزی، لیژنه هاوبه‌شه‌كانی قائیمقامیه‌تی سلێمانی فڕنی سه‌مونی حه‌جه‌ری تاج و خاوه‌نه‌كه‌شی روبه‌ڕوی رێكاری یاسایی توند ده‌كاته‌وه.\nبه‌روار محه‌مه‌د، سه‌رۆكی لیژنه‌ی نانه‌وا و فڕنی سه‌مونخانه‌كانی سه‌ربه‌لیژنه‌كانی قائیمقامه‌یه‌تی سلێمانی رایگه‌یاند: به‌هۆی پابه‌ند نه‌بون به‌مه‌رج و رێنماییه‌كانی ته‌ندروستی و رێكاره‌كانی خۆپارێزی، لیژنه‌كه فڕنی سه‌مونی حه‌جه‌ری تاجی له گه‌ڕه‌كی زه‌رگه‌ته‌ی شاری سلێمانی داده‌خات.\nوتی: له‌كاتی سه‌ردانی لیژنه‌كه بۆ فڕنی سه‌مونی حه‌جه‌ری تاج، ده‌ركه‌وتوه شوێنه‌كه به‌گشتی پابه‌ندی مه‌رجه‌كانی كاركردن نابێت، كه‌به‌پێی رێنماییه ته‌ندروستیه‌كان پێیوسته ته‌نها قوماشی خام سپی بۆ ژێر هه‌ویری سه‌مونه‌كه به‌كاربهێنرێت به‌ڵام جۆره قوماشێكی دیكه‌ی نه‌شیاوی به‌كارهێناوه هه‌روه‌ها زه‌رفی نایلۆنی له‌بری زه‌رفی كاغه‌ز به‌كارهێناوه كه‌ئه‌مه‌ش رێگه‌پێدراو نیه چونكه كاریگه‌ری خراپی له‌سه‌ر ته‌ندروستی هاولاتیان هه‌یه.\nسه‌رپێچییه‌كی تری فڕنه‌كه، نه‌بونی مۆڵه‌تی كرێكار بۆ كاركردنه، رونیكرده‌وه: ئه‌و كارمه‌ند و كرێكارانه‌ی له شوێنی ئاماده‌كرنی خواردن و خواردنه‌وه كارده‌كه‌ن پێیوسته پێشتر له‌لایه‌ن به‌ڕێوه‌به‌رایه‌تی چاوێری ته‌ندروستی سلێمانیه‌وه پشكنینیان بۆ بكرێت و له نه‌بونی نه‌خۆشی دڵنیابنه‌وه پاشان مۆڵه‌تی كاركردنیان پێ ده‌درێت.\nوتیشی: به‌هۆی به‌رز بونه‌وه‌ی ژماره‌ی توشبوان به ڤایرۆسی كۆرۆنا، سه‌رجه‌م نانه‌وا و فڕینی سه‌مونخانه‌كان ئاگادار كراونه‌ته‌وه پێویسته زیاتر پابه‌ندی مه‌رج و رێنماییه‌كانی كاركردن به‌گشتی و به‌تایبه‌تی رێنماییه ته‌ندورستیه‌كان بن له‌گه‌ڵ گرتنه‌به‌ری رێكاری خۆپارێزی توند به به‌كارهێنانی ده‌ستكێش و ده‌مامك و ماده‌ی پاكژ كردنه‌وه، رۆژانه‌ش شوێنه‌كانیان به ده‌رمانی ڤێركۆن پاكژ بكه‌نه‌وه، به‌ڵام خاوه‌نی فڕنی سه‌مونی حه‌جه‌ری تاج پابه‌ند نه‌بوه.\nئاماژه‌ی بۆ ئه‌وه‌كرد، به‌فه‌رمانی قائیقمامی سلێمانی فڕنی سه‌مونی حه‌جه‌ری تاج داده‌خرێت و خاوه‌نه‌كه‌شی روبه‌ڕوی رێكاری یاسایی توند ده‌كرێته‌وه.\nسه‌رۆكی لیژنه‌كه هۆشیاری به خاوه‌نی نانه‌واخانه و فڕنی سه‌مونه‌كان ده‌دات كه پابه‌ندی سه‌رجه‌م مه‌رجه‌كانی كاركردن و رێكاره‌كانی خۆپارێزی له ڤایرۆسی كۆرۆنا بن، به‌پێچه‌وانه شوێنه‌كه‌یان داده‌خرێت و خاوه‌نه‌كه‌شی روبه‌ڕوی رێكاری یاسایی توند ده‌كرێته‌وه.


- وەزارەتی ناوخۆی هەرێمی کوردستان: "سەرجەم هۆڵەکانی سینەما لە شارەکانی هەرێمی کوردستان دادەخرێت، رۆژانی پێنجشەممە و هەینی و شەممە، سنووری هەرێمی کوردستان لەگەڵ شارەکانی دیکەی عێراق دادەخرێت".\nHawkar Yaseen M Amin Mohammed Amin | 02.03.2021\nوەزارەتی ناوخۆی هەرێمی کوردستان لە راگەیەنراوێکدا ژمارەیەک رێکار و رێنمایی نوێی بۆ خۆپارێزی لە تەشەنەسەندنی بڵاوبوونەوەی ڤایرۆسی کۆرۆنا بڵاوکردەوە و تیایدا داوا لە هاووڵاتییان دەکات پابەندی رێنماییە تەندروستییەکان بن.\nلە راگەیەندراوەکەی وەزارەتی ناوخۆدا هاتووە "بەردەوام بوون لەسەر جێبەجێکردنی رێکارە خۆپارێزییەکان کە دیاریکراون لە بەستنی ماسک و پاراستنی دووری کۆمەڵایەتی لە ناوەندەکانی خوێندن و مۆڵ و بازاڕ و شوێنە گشتییەکان، کۆڕ و کۆبوونەوە و بۆنە ئایینی و کۆمەڵایەتییەکان و دانانی پرسەی مزگەوت و ناو خێمە و چوونە سەرقەبران قەدەغەیە".\nوەزارەتی ناوخۆ راشیگەیاندووە "پێویستە کافتریا و چێشتخانەکان لە باخچەکانیاندا خزمەتگوزارییەکان پێشکەش بکەن و ئەوانەی باخچەشیان نییە لە ژوورەوە ژمارەی میوانەکانیان سنووردار بکەن و سەرجەم دەرگا و پەنجەرەکانیش کراوەبن".\nهەروەها راشیانگەیاندووە "لە یانە و کافتریا و شوێنی یارییەکان نێرگەلەکێشان قەدەغەیە و دەبێت لە کاتژمێر ١٢ی شەو بۆ شەشی بەیانیش شوێنەکانیان داخراوبێت".\nوەزارەتی ناوخۆی هەرێمی کوردستان راشیگەیاندووە "هۆڵەکانی سینەما لە سەرجەم شارەکان و لەنێو مۆڵ و بازاڕەکان بەبەردەوامی دادەخرێن و سنووری هەرێمی کوردستانیش لەگەڵ شارەکانی دیکەی عێراق لە رۆژانی پێنجشەممە و هەینی و شەممە،بەتەواوی دادەخرێت و تەنیا رێگە بە هاتوچۆی شاندە فەرمییە حکوومی و دیپلۆماسییەکان دەدرێت".\nراشیانگەیاندووە "هاتوچۆی بازرگانی لە دەرواززە سنوورییەکان و لەگەڵ پارێزگاکانی دیکەی عێراق بەردەوام دەبێت بە لەبەرچاوگرتنی تەواوی رێکارە خۆپارێزییەکان".\nوەزارەتی ناوخۆی هەرێمی کوردستان راشیگەیاندووە لە رۆژی ١٠ی ئادار جارێکی دیکە لیژنەی باڵای رووبەڕووبوونەوەی کۆرۆنا کۆدەبێتەوە و بەپێی هەڵسەنگاندنی دۆخەکە بڕیاری نوێ دەدرێت.\nنێرگەلەکێشان وەزارەتی ناوخۆ کۆرۆنا


یه‌كێتی ئه‌وروپا هه‌ڵده‌وه‌شێته‌وه\nجێگری ڕاوێژكاری ئه‌ڵمانیا ئاشكرای كرد، وڵاته‌كه‌ی سووره له‌سه‌ر پلانی ده‌ست پێوه‌گرتن له ناوچه‌ی یۆرۆ، به‌ڵام ئه‌گه‌ری دابه‌شبوونی یه‌كێتیی ئه‌وروپا له هه‌ر كاتێكی تر زیاتره و هه‌ڵوه‌شانه‌وه‌ی یه‌كێتیی ئه‌وروپاش كارێكی مه‌حاڵ نییه.\nزیگمار گابریێل جێگری ڕاوێژكاری ئه‌ڵمانیا ئه‌نجێلا مێركل به گۆڤاری "دێرشبیگل"ی ئه‌ڵمانی ڕاگه‌یاند، هه‌وڵی زۆر هه‌یه له‌لایه‌ن فڕه‌نسا و ئیتاڵیا بۆ ئه‌وه‌ی كورتهێنانی دارایییان كه‌م بكه‌نه‌وه كه مه‌ترسی سیاسی له‌ته‌ك ئه‌م پرسه‌دا هه‌نگاو ده‌نێت.\nهه‌روه‌ها گوتی، جارێك پرسیارم له ڕاوێژكاری ئه‌ڵمانیا كرد، پێویسته ئه‌ڵمانیا چیتر بكات، له كاتێكدا فڕه‌نسا ڕێگه‌ی داوه نیوه له سه‌دی بودجه‌ی كورتهێنانی دارایییه، ئه‌ی ئه‌گه‌ر هاتوو مارین لۆبان بوو به سه‌رۆكی وڵاته‌كه چی، وه‌ك ئاماژه‌یه‌ك بۆ بوونی سه‌رۆكی پارتی به‌ره‌ی نیشتمانی گه‌شه‌سه‌ندووی ڕاسته توندڕه‌وه‌كان له فڕه‌نسا.\nئاماژه‌ی دا، تا ئێسته وه‌ڵامه‌كانم نه‌بیستووه‌ته‌وه، حزبه‌كه‌ی گابرێیل به وردی تیشكی خستووه‌ته سه‌ر ڕاوێژكار، ئه‌مه‌ش له كاتێكدا پارێزگاران دووپاتی ده‌كه‌نه‌وه كه مێركل ده‌توانێ رێككاری دارایی وه‌ك بنه‌مایه‌ك بۆ خۆشگوزه‌رانی ئابووری.\nسه‌رچاوه حزبییه باڵاكان پێشبینی ده‌كه‌ن، كه پارتی دیموكراتی سۆشیالیستی ئه‌ڵمانیا، گابرێیلی سه‌رۆكی حزبه‌كه‌یان كه بۆ ماوه‌یه‌كی زۆره له‌و پۆسته‌دایه وه‌ك كاندیدی حزبه‌كه‌یان بۆ پۆستی ڕاوێژكاری به‌ربژار بكه‌ن، كه ئێسته وه‌زیری ئابووری ئه‌ڵمانیایه و ده‌یه‌وێ ململانێی مێركل له هه‌ڵبژاردنی ئه‌یلوول/سێپتێمبه‌ری ئه‌مساڵ بكات و كێبه‌ركێ له‌سه‌ر پۆستی ڕاوێژكاری ئه‌ڵمانیا بكه‌ن.\nشه‌پۆلی سه‌رما له ئه‌وروپا ده‌یان كه‌سی كوشت\nچێشتخانه‌یه‌كی ئه‌وروپا به پێدانی گۆشتی مرۆڤ گه‌شتیارانی تووشی شۆك كرد\nسه‌رۆكێكی نوێ بۆ په‌رله‌مانی یه‌كێتیی ئه‌وروپا دیاری ده‌كرێت\nداهاتووی پێوه‌ندییه‌كانی یه‌كێتی ئه‌وروپا و وڵاته یه‌كگرتووه‌كانی ئه‌مه‌ریكا


قەندیل ب یا ئوجەلان ناكە – Sibehî سبەھی\nقەندیل ب یا ئوجەلان ناكە\nئه‌ڤه ده‌مه‌ک درێژ بوو پارتیا كاركەرێن كوردستانێ (پکک) عبدللە ئۆجالان ژ ڕۆژه‌ڤا خوه ده‌رێخستبوو. ده‌ما ئۆجەلان ژ قه‌ندیلێ داخواز کر کو، (پکک) کۆنگره‌یه‌کێ ل دارخە و د سه‌رۆکاتیا خوه ده هنده‌ک گوهه‌رتنا چێبکن، قه‌ندیلێ گوه نه‌دا ئۆجەلان و داخوازیا ئۆجالان ڕه‌د کر. تێ زانن کو ئۆجەلان دخوه‌ست جه‌میل بایک بێ گوهه‌رتن، لێ (پکک) گوھ نه‌دا پێشنیارێن ئۆجالان.\nژ هینگێه ڤه قه‌ندیل ل دژی کو تشتێن ئۆجالان داخواز کری کار کر وكار دکه. هه‌تا چه‌نده‌کێ به‌حسا ئۆجالان ژی نه‌کرن. لێ ده‌ما ژ وان ره لازم به جاردن ئۆجەلان تینن ڕۆژه‌ڤێ، که‌سه‌ک وه‌ک ئۆسمان ئۆجەلان ڤێ یه‌کێ دزانه. برایێ عبدللە، ئۆسمان ئۆجەلان دزانه و هنده‌ک داخویانیێن خوه ده به‌حسا ڤێ پرسێ دكە، لێ مخابن که‌سه‌ک گوھ ناده گۆتنێن ئۆسمان ژی. ژ ئالیه‌ک دن ڤه باش تێ زانین کو د ناڤا (پکک) و ئالیێن گرێدایێ وێ ده بریارا داوی د ده‌ستێ که‌سێن چه‌پێن مارژینالێن ترکی ده یه.\nهه‌ری داوی هه‌ڤسه‌رۆکێ پارتیا جڤاكا دەموكراتیك (هدپ) سه‌زا ته‌مه‌لی، داخواز ژ حوکومه‌تا تركیێ کر کو جاردن پێڤایۆیا “ئاشتیێ“ ده‌ستپێ بکه و ئه‌و ئاماده‌نه ل گه‌ل حوکومه‌تێ ل سه‌ر ماسه‌یه‌کێ ڕوونن. لێ حوکومه‌تێ به‌رسڤا ته‌مه‌ڵی دا و دا خوویاکرن کو ئه‌و هێدی ب تو ئاوایی ل گه‌ل ڕێخستنەک کو ته‌رۆرست تێ قه‌بوول کرن تو پێڤاژۆیا ده‌ستپێ ناکن. هه‌روه‌ها ڤه‌کری گۆتن کو ل گه‌ل (هدپ) ێ ژی تشته‌کی ب ناڤێ “ ئاشتی“ یێ ناکن.\nپشتی داخوویانیا حوکومه‌تێ هه‌ڤسه‌رۆکێ هدپ ێ ته‌مه‌ڵ دا خویاکرن کو، ئه‌و تشته‌کی ل گه‌ل ڤێ حوکومه‌تێ ناکن و داخوویانیا وی خه‌له‌ت هاتیە تێ گهاندن. ته‌مه‌ل دا خویاکرن کو، موخاتابێ ده‌وله‌تێ ل ئیمرالیه، ئانكو عبدللە ئوجالانە\nنها ڕۆژانه به‌حسا ته‌جریتا ئۆجەلان دکن. لێ هه‌تا ڤێ گاڤێ چ ئاگاهداری ژ ده‌ڤێ ئۆجالان و مالباتا وی نه‌هاتینه سه‌حکرن. دخوه‌یێ ئۆجەلان ژی پێ حه‌سایه کو پکک هێدی ته‌نێ وی ب کار تینه. ژ به‌ر کو قه‌ندیل گوه ناده ئۆجەلان ژی.\nئه‌ڤ یه‌ک ڤه‌کری د بنگه‌ها پکک ده نایێ مناقه‌شه‌کرن، لێ د هنده‌ک ئۆرگانێن پکک ده ئه‌ڤ یه‌ک بابه‌ته‌ک سه‌ره‌که یێ گۆتوبێژایه


به‌شداری هه‌یئه‌تێکی حدک له ڕێوڕه‌سمی نه‌ورۆز له پارله‌م?\nناوه‌ندی هه‌واڵ- بریتانیا: 15 ی مارسی 2010 کاتژمێری 6ی ئێواری بۆ 8ی شه‌و له پارلمانی بریتانیا ڕێوره‌سمی نه‌ورۆز به‌ڕێوه‌چوو. له‌م ڕێوڕه‌سمه‌دا که به‌شێکی زۆر له حیزب و لایه‌نه‌سیاسیه‌کان، ئه‌ندامانی پارلمان ، لۆرد و که‌سایه‌تی سیاسی کورد به‌شدار بوون.\nله‌نێو به‌شدار بووان دا به‌رێزان دوکتۆر که‌مال که‌رکوکی سه‌رۆکی پارله‌مانی باشووری کوردستان و هه‌یئه‌تی یاوه‌ریان، لۆرد کلیمنت جۆن، جێرمی کۆربین ئه‌ندامی پارلمان، لۆرد هیلتۆنف،دیفید لامی ئه‌ندامی پارلمان و هه‌روه‌ها به‌رێز به‌نگی یولدز ئه‌ندامی پارتی ئاشتی و دمکراسی و ئه‌ندامی پارلمانی ترکیه به‌شداری رێ و ڕه‌سمه‌که بوون.\nبۆ ئه‌م ڕێ و ره‌سمه حیزبی دێموکراتی کوردستان بانگێشتن کرابوو که هه‌یئه‌تێکی نوێنه‌رایه‌تی حیزب له بریتانیا به‌شداری کردو له‌گه‌ل به‌شێک له میوانان و دۆستانی کورد وه‌ک به‌ڕێزان دوکتۆر که‌مال که‌رکوکی و به‌ریزان لۆرد کلیمنت جۆن و جێرمی کۆربین ئه‌ندامی پارلمانی بریتانیا دیداریان تازه کرده‌وه.\nله نێو میوانان دا به‌رێزان دوکتۆر که‌مال که‌رکوکی،به‌نگی یولدز و دیفید لامی هه‌روه‌ها جولیز پایپ شهره‌داری هاکنی له‌مه‌ر نه‌ورۆز و وته‌یان پێش که‌شی میوانان کرد.\nئه‌و به‌رنامه‌یه به ده‌ست پێشخه‌ری و ئاماده‌کردنی کۆمیته‌ی کورد و ترک (هالکه‌فی) پێک هاتبوو.\nبگه‌رێوه|ئەم بابەتە 1777 جار بینراوە| بینێره| چاپ